ועדת הכלכלה, כנסת 25, פרוטוקול מספר 202, 2023-09-05 00:00

דוד ביטן: אני פותח את ישיבת ועדת הכלכלה בנושא: יוזמת שרת התחבורה והבטיחות בדרכים לאפשר ביצוע מבחני רישוי שנתיים במוסכים מורשים

דוד ביטן:  שמעתי את זה מהתקשורת, בסופו של דבר פנו אליי הרבה מאוד אנשים בעניין הזה אז החלטנו לקיים ישיבה דווקא בפגרה

דוד ביטן:  אתה רוצה להתחיל, אבנר? זה משהו רשמי או רק הצהירו על זה בתקשורת? תסביר לנו מה ההתקדמות כי אגיד לך את האמת, אני לא רואה שזה צריך להיות, זה במסקנה הסופית

דוד ביטן:  יש פה עניין לניגוד עניינים מאוד חמור, מה גם שאנשים מושקעים במשך שנים בעניין הזה, מאבדים פרנסה בבת אחת

דוד ביטן:  זה לא נשמע לי סביר, גם ניגוד העניינים וגם ההתייחסות למקומות המורשים היום

דוד ביטן:  לא כל דבר ראוי לרפורמה, בוא נתחיל מזה

שלום דנינו: אבל באמת, ראשית לדעת אם יש חוק שעומד על הפרק

דוד ביטן: אם יש משהו, אז תגיד לנו

דוד ביטן:  אם אין, נגיד לכולם סליחה, בוקר טוב ונלך הביתה

דוד ביטן:  חסרות רפורמות במשרד התחבורה? תפסתם דווקא את הדבר הזה?      

אבנר פלור: קודם כול, בוקר טוב, זה בוקר של פעמיים כי טוב

אבנר פלור:  מה שאני מציע, ברשותך אדוני היושב-ראש, אני אציג את הנושא בכללותו, עם קצת נתונים כמותיים בכללי, נשמע את כולם ואז נגיב בסוף על הטענות

דוד ביטן: אין בעיה, ניתן לאנשים לדבר

דוד ביטן:  קודם כול, תגיד לנו אם באמת יש לכם כוונה או זה רק פליטות פה של השרה

אבנר פלור: לא, יש כוונה לביצוע מבחני הרישוי במסגרת המוסכים, ודאי וודאי במוסכים שיענו ועומדים בקריטריונים שנקבע

אבנר פלור:  כרגע אנחנו בתהליך עבודה של הכנה וגיבוש מתווה על בסיס עבודה שבוצעה לפני שנה וחצי פלוס, שביצענו לגבי כל הנושא של מכוני הרישוי

דוד ביטן: מה הסיבה? יש היום בעיות בעבודה, שהחלטתם לבדוק את זה?     

אבנר פלור: אחד הדברים החשובים, כמו שאתה יודע, אדוני היושב-ראש, בדיונים האחרונים, אנחנו בוחנים מעת לעת את הנושאים, את הדברים, איך אנחנו מקלים על הציבור, הן בהיבט של רמת שירות, הן בהיבט של יוקר מחיה, בכלל באופן כללי שיפור שירות, מקצועיות, פיקוח בקרה, ובאותה מסגרת גם הנושא הזה נבחן, והוחלט לגבי מבחני הרישוי השנתיים לבצע אותם במוסכים

אבנר פלור:       כמו שאמרתי, היות וכרגע אנחנו בתהליך של הכנת מתווה, לכן לא הצגנו את זה לגורמי המשק

שלום דנינו: אגב, איך אתם מתכוונים להביא את זה? בחוק או בתקנות, שזה יעקוף אותנו?     

אבנר פלור: אני כרגע לא נכנס

דוד ביטן: הם עוד לא יודעים אם הם הולכים על זה

שלום דנינו: אני רק רוצה להדגיש, חשוב לנו אם זה לא במסגרת חוק, שזה יהיה חייב לבוא לכלכלה ואם אתם עושים את זה בדרך של תקנות – אני חבר כנסת חדש אבל מה שלמדתי, שיש איזו יכולת לשים תקנות והם עוקפים את כולם, גם את הכנסת – אז אני רוצה להגיד לפרוטוקול שזה חייב לעבור דרך ועדת הכלכלה

דוד ביטן: אבנר, אני רוצה להבין

דוד ביטן:  יש היום בעיות בשירות שניתן? יש היום בעיות בשירות? מה, הם לא מטפלים בזה נכון, שהחלטתם להתלבש על זה?     

אבנר פלור: יש למעלה מארבעה מיליון כלי רכב, מתוכם למעלה מ-3

אבנר פלור: 5 מיליון עושים רישוי אחת לשנה, הרכבים החדשים עושים אחת לשלוש שנים ואחרי כן כל שנה

דוד ביטן: אז תוסיפו

דוד ביטן:  למה אתם לא מוסיפים מכוני רישוי?     

אבנר פלור: במקביל, אנחנו רוצים להוסיף עוד מכונים אבל אנחנו יוצאים למכרזים מספר שנים ולא יוצא לפועל, מכל מיני תביעות, מכל מיני בעיות כאלה ואחרות, לא מוקמים מכונים חדשים

דוד ביטן: מה שאתה אומר, שבגלל שאין מספיק מכונים, אתם צריכים להעביר חלק מזה למוסכים?     

אבנר פלור: כן

דוד ביטן: בלי לפגוע במכונים הקיימים?     

אבנר פלור: אנחנו לא רוצים לפגוע באף אחד ולכן מה שאמרתי, המכונים ימשיכו לעבוד, המכונים ימשיכו לבצע את מבחן הרישוי, פשוט מוסיפים עוד

דוד ביטן: איזו בעיה יש היום עם המכרזים?     

אבנר פלור: בפועל, כמה שנים אנחנו מוציאים מכרזים למכוני רישוי חדשים, ולא קמים

דוד ביטן: למה?     

אבנר פלור: בקושי קמו שניים או שלושה בשבע-שמונה שנים האחרונות

דוד ביטן: יש איזו סיבה מיוחדת?     

קריאה: זה לא נכון - - -     

דוד ביטן: רגע, עם כל הכבוד

אבנר פלור: יש עובדות

אבנר פלור:  יש פה גם גורמי מקצוע

דוד ביטן: נשמע אותם

אבנר פלור: נשמע גם אותם

אבנר פלור:  יחד עם זאת אני אומר, חשוב מאוד הנושא של השירות לציבור, שהציבור יגיע, האזרח יגיע, הוא יוכל לבצע את מבחן הרישוי

דוד ביטן: הבנתי

אבנר פלור: מבלי לשלוח שליחים כאלה ואחרים לעשות מבחן כזה או אחר, אלא הוא עצמו יגיע, יעשה את המבחן

דוד ביטן: מה הכוונה לשלוח שליחים? בדרך כלל הגברים הולכים ועושים משלוחים בשביל הנשים

דוד ביטן:  זה השליח היחיד שאני מכיר

אבנר פלור: שליחים רשמיים וחוקיים – יש פה גם את איגוד המוסכים – יש הרבה מבעלי כלי הרכב שמגיעים למוסך, עושים את הטיפול ואז בעצם - - -     

דוד ביטן: הבעיה היא בעצם צוואר הבקבוק, שאי אפשר לפתוח חדשים

דוד ביטן:  הבנתי

אבנר פלור: אנחנו רוצים שיפור שירות

אבנר פלור:  היום יש 67 מכוני רישוי פעילים

שלום דנינו: יש פרמטר כמה זה מתעכב? יכול להיות שבן אדם בא למכון רישוי ואומרים לו אנחנו מלאים היום? כי אני לא רואה את זה

זהר בדארנה: אנשים ממתינים לבדיקת MRI חצי שנה

זהר בדארנה:  קשה להמתין לטסט?     

דוד ביטן: אני לא מבין את זה

דוד ביטן:  אני אוציא אותך

דוד ביטן:  עם כל הכבוד לך, אתה לא מנהל פה את העסק

דוד ביטן:  אני לא יודע מה התפקיד שלך אבל יש גבול

זהר בדארנה: סליחה

דוד ביטן: מי הנציג שלך פה שיכול להסביר לנו?     

אבנר פלור: נמצא פה רפי אלישע

דוד ביטן: תגיד לי כמה מכונים יש, באופן כללי מה הפריסה שלהם ולמה אם אתם מוציאים מכרזים, אנשים לא פותחים

דוד ביטן:  יש איזו סיבה מיוחדת?     

רפי אלישע: רפי אלישע, אגף הרכב, משרד התחבורה

רפי אלישע:  כפי שאבנר אמר, יש 67 מכוני רישוי הפרוסים ברחבי הארץ

דוד ביטן: רק 67?     

רפי אלישע: כן

שלום דנינו: אגב, למה צריך מכרז? למה שלא כל אחד ייקח קרקע, יש כללים למכון בדיקה, ושיפתח?     

רפי אלישע: אנחנו לא רוצים שתהיה תחרות פרועה, ודרך אגב, גם בימים אלה אנחנו שוקלים - - -     

שלום דנינו: אלישע, אבל תראה מה אתם אומרים

שלום דנינו:  אין מספיק, יש בעיות, ואנחנו רוצים עכשיו לתת למוסכים

רפי אלישע: תרשה לי לסיים ואז תבין מה אני רוצה

רפי אלישע:  שיטת המכרזים התחילה מ-1997, זאת אומרת עשרות שנים

רפי אלישע:  השיטה, בגדול, אם היום מנתחים אותה, פשטה את הרגל

רפי אלישע:  מכל מכרז שעשינו, על שישה-שבעה אתרים קם מכון אחד, מכל מיני סיבות

רפי אלישע:  יש עתירות

דוד ביטן: תגיד לנו מה הסיבות

רפי אלישע: ראשי הערים

רפי אלישע:  ראשי ערים מעדיפים שיבנו מגדל מבחינת הארנונה מהמיסוי, על פני מכון

רפי אלישע:  בקרית אתא, הרי לפני שמוציאים מכרז, גם על פי החלטה של בג"ץ צריך לפנות לראשי ערים, לתאם איתם, לא לעשות מהלכים בניוטרל

רפי אלישע:  הם אמרו לנו רוצים מכון, הוצאנו מכרז, ואז ראש העיר החליט, וטו, לא נותן אישורים, המכרז מבוטל

דוד ביטן: אתה לא מקים מכון באמצע העיר, אתה מקים את זה במקום שהתב"ע מאשרת

רפי אלישע: באזורי תעשייה שהתב"ע מאשרת, ואף על פי כן, ניתן האישור העקרוני, כשמגיעים לממש את זה הם נכשלים

רפי אלישע:  יש לנו דוגמאות – קרית עקרון של קומפיוטסט, כבר ארבע שנים הוא נלחם על האישור והוא לא עמד בתנאי המכרז של 45 חודשים, לכן הוא קיבל מכתב על ביטול המכרז

רפי אלישע:       יש פה בעיה אמיתית

רפי אלישע:  לכן, כפי שאבנר אמר, זה נעשה בתוכנית עבודה, כשאחד הדברים שנשקלו, גם לבטל את המכרזים ויהיה שוק אולי חופשי, במגבלות מסוימות

רפי אלישע:  ואז, כל בן אדם שיש לו קרקע זמינה יוכל להקים מכון ולא להתחיל תהליך מהתחלה ואז יש לו בעיה כי משך הבנייה, לוקח בממוצע – אנחנו רואים את זה, אם זה בריינס שיש לנו מכרז מ-1988 שהוגשו חמש עתירות בנושא הזה, עד היום לא קם המכון

רפי אלישע:  הוא קיבל את ההיתר אבל הוא עוד לא קם, זאת אומרת במידה ואנחנו נאשר לו, ייקח לו עוד שנתיים

רפי אלישע:  אותו דבר בדימונה, גם מ-1988 הוא עוד לא קיבל את ההיתר

רפי אלישע:  תמיד אומרים לנו או-טו-טו

דוד ביטן: היתר ממי? מהרשות המקומית?     

רפי אלישע: בהחלט

רפי אלישע:  לבנות

רפי אלישע:  על מנת לבנות על פי חוק צריך היתר בנייה

שלום דנינו: איזו בעיה יש לראש עיר בדימונה עכשיו לא לאשר?      

דוד ביטן: למה לוקח ארבע שנים להוציא היתר?      

רפי אלישע: אני אתן לך דוגמה את מעלה אדומים, קרוב

רפי אלישע:  אנחנו פנינו לעיריית מעלה אדומים, קיבלנו אישור שהם רוצים מכון רישוי כי יש שם צפיפות על המכון במעלה אדומים – הבעלים אריה נמצא פה

רפי אלישע:  הוצאנו מכרז

רפי אלישע:  לפתע, הם שולחים לנו מכתב מהעורך דין של העירייה שהם מתנגדים

רפי אלישע:  זאת התנהלות תקינה? לא

דוד ביטן: אני לא יודע

דוד ביטן:  אתה מביא לנו נושא ספציפי

דוד ביטן:  אני לא מכיר את הנושא

רפי אלישע: אני מציג נתונים עובדתיים מוכחים

דוד ביטן: לא מכיר למה הם מתנגדים ואיפה יש בעיה

דוד ביטן:  אז הפתרון שלכם לתת את זה למוסכים בגלל שאי אפשר לפתוח?     

רפי אלישע: אני אגיד עוד דבר

רפי אלישע:  בשנת 1999 ישבנו על מדיניות למכוני רישוי, בשיתוף עם איגוד מכוני הרישוי

רפי אלישע:  לקח חמש שנים של ישיבות וועדות

רפי אלישע:  ב-1994, באוקטובר, פורסמה המדיניות, לפיה כל המכונים הישנים שקיימים 40-50 שנה, ישודרגו

שבת ברכה: אתה מתבלבל בתאריכים

שבת ברכה:  2004

אבנר פלור: 2014, המדיניות החדשה

רפי אלישע: 2014, זה מה שאמרתי, לא 2004

רפי אלישע:  אני לא מתבלבל

קריאה: אמרת 1994

רפי אלישע: לא, 1999 עד 2014, גיבשנו את מסמך המדיניות בשיתוף עם מכוני הרישוי

רפי אלישע:  הם היו אמורים לשדרג

רפי אלישע:  כיום אנחנו נמצאים כתשע שנים אחרי, רק 20% מהמכונים שודרגו

דוד ביטן: רפי, בהמשך לשאלה של חבר הכנסת דנינו, למה חייבים מכרזים בעניין הזה? למה זה רק הרשאה שלכם? תחנות דלק למשל, תאר לך שבתחנות דלק הייתם אתם צריכים לעשות מכרז ולאשר כל תחנה

דוד ביטן:  זה שוק חופשי ופרטי, למה יש בעיה עם זה?     

רפי אלישע: בזמנו, מי שהיה מגיש בקשה ראשון, היה מקבל, ואז טענו איפה ואיפה, קשרים, עניינים, זה הגיע גם לפתחו של בית המשפט, והעמדה של המדינה, משרד התחבורה, פרקליטות, על מנת למנוע את כל הדיבורים האלה של מתחת לשולחן, הוחלט לפי שיטת המכרז

רפי אלישע:  לכן, ב-97' – אם אני לא טועה – היה המכרז הראשון שיצא, ומאז אנחנו מתקדמים

אריה כהן: גם היום, כבוד היושב-ראש, זה לא מכרז, זה הגרלה

דוד ביטן: אנחנו ניתן לכם לדבר

דוד ביטן:  איך אתם קובעים למשל שבעיר מסוימת אתם מוציאים מכרז? אתם בודקים אם יש קושי?     

רפי אלישע: יש תוכנית עבודה

רפי אלישע:  אנחנו מודדים לפי מספר כלי רכב, לפי מספר תושבים, לפי דרישה, ואז מחליטים

רפי אלישע:  יש עבודה סדורה בנושא הזה

אבנר פלור: יש תוכנית פריסה שעשינו

דוד ביטן: אז רק 67 בכל הארץ?     

אבנר פלור: ההיפך

אבנר פלור:  תוכנית הפריסה – לפי התוכנית שאמורה להיות עד שנת 2025 – כמות גדולה יותר, אבל מה שאנחנו מציגים פה, שאנחנו יוצאים למכרזים, ומכל מיני סיבות – אם זה בנושא של התנגדויות כאלה, עתירות כאלה ואחרות גם של בעלי המכונים הקיימים וגם כאלה שלא קיימים – בסוף, בשורה התחתונה לא קמים מכונים חדשים

אבנר פלור:  זאת המציאות

דוד ביטן: כמה מכונים למשל יש בראשון לציון?     

רפי אלישע: בראשון לציון יש קומפיוטסט מערב ומזרח

דוד ביטן: שניים? זהו? בכל העיר, 250,000 איש

רפי אלישע: כן

רפי אלישע:  עכשיו יצא מכרז לראשון לציון, הוגשו מספר הצעות, חלק נפסלו

רפי אלישע:  יש עוד הצעה אחת, תוך כדי בחינה שדרשנו להשלים מסמכים

רפי אלישע:       אני רוצה להוסיף, על מנת שתבין את גודל הצפיפות והפקקים

רפי אלישע:  כל שנה נכנסים לארץ קרוב ל-300,000 כלי רכב

רפי אלישע:  כמובן, יורדים – גריטות, תאונות – זאת אומרת, הכמות צומחת

דוד ביטן: ברור שצריך מכוני רישוי, אין ויכוח על זה

רפי אלישע: היחס בין מכונים למספר כלי הרכב הולך וקטן

דוד ביטן: אבל זה לא פתרון

דוד ביטן:  הפתרון הוא לא לתת את זה למוסך, שיש לו עניין למצוא לך פגמים כדי לתקן אותם

דוד ביטן:  זה לא הגיוני

שלום דנינו: זה בדיוק העניין

רפי אלישע: כפי שאבנר אמר, זה נמצא בתהליך בחינה ובדיקה

שלום דנינו: אבל תבחנו גם אופציה, אבנר

שלום דנינו:  צריך לבחון את האופציה כי מסקנת הביניים מהדיון הקצר הזה - - -     

אבנר פלור: עוד לא התחיל בכלל, לא שמענו אותם ולא שמעתם אותי עד הסוף

אבנר פלור:  אין פה מסקנות

שלום דנינו: אבל אני אומר, אבנר, אם אני מבין מהדיון הקצר הזה שהיה עכשיו, אין לכם בעיה עקרונית, אתם מבינים את העיקרון של להפריד בין היד המטפלת ליד המבקרת

שלום דנינו:  אתם אומרים, מכיוון שיש חוסר במכונים אנחנו מנסים לחפש פתרון

שלום דנינו:  אני אומר, למה לא לחפש פתרון איך לפתוח יותר מכונים?      

אבנר פלור: אחד השיקולים שהלכנו למהלך הזה הוא One Stop Shop –  אתה מגיע למוסך, אתה מבצע את התיקון, את הטיפול, את התחזוקה וגם אתה עושה את הרישוי באותו מקום ולא מתחיל לרוץ למכון הזה או למכון אחר

אבנר פלור:  זאת הייתה הכוונה לשיפור השירות

אבנר פלור:       נכון, אתם מעלים פה נושא של ניגוד עניינים, אתם מעלים פה כל מיני נושאים של פיקוח ובקרה

אבנר פלור:  יש פה המון המון נושאים

דוד ביטן: הבנתי, אבל זה לא הפתרון

דוד ביטן:  במקום לפתור את הבעיה של יצירת מכונים חדשים אתם פותרים את הבעיה בדרך אחרת

דוד ביטן:  אני לא יודע מה הבעיה של המכרזים ולמה עיריות לא מאפשרות, זה נראה לי מאוד משונה

רפי אלישע: עובדתית

דוד ביטן: הבנו

דוד ביטן:  מי רוצה? אני לא אתן לכולם לדבר

דוד ביטן:  יש לכם ועד?      

סוזן סבן דבי: כן

סוזן סבן דבי:  אני יושבת-ראש איגוד מכוני הרישוי

שלום דנינו: בוקר טוב, ראש עיריית דימונה

שלום דנינו:  אתה על רמקול בוועדת הכלכלה

שלום דנינו:  האם אפשר לשתף אותך בדיון?     

בני ביטון: בוודאי, בוודאי

שלום דנינו: אנחנו דנים בנושא מכוני רישוי שלא מקבלים היתר, ודימונה עלתה כדוגמה, שממתינים לזה ארבע שנים

בני ביטון: ברור

בני ביטון:  יש לי מכון מוכן, שתיתנו לו רק את האישור, והוא היה הזכיין השני

בני ביטון:  הזכיין הראשון שהיה מבני סכנין תעתע בנו ולא יכולנו להקים עוד מכון רישוי

בני ביטון:  זה לא יכול להיות, עיר של 42,000 תושבים ומספקת שירותים ל-300,000 איש, אנחנו מספקים שירותים יותר מבאר שבע – אני רואה את זה אצלי בחדר מיון הקדמי שלי, אני רואה את זה אצלי בסופרים שלי, אני רואה את זה בקופות החולים שלי – אז מכון רישוי אין? זה בושה

שלום דנינו: איפה אתה רואה את הבעיה? העירייה לא נותנת את הרישוי?      

בני ביטון: לא, לא העירייה

בני ביטון:  משרד התחבורה

בני ביטון:  הבעיה של משרד התחבורה - - -     

קריאות: - - -     

רפי אלישע: משרד התחבורה - - -     

אבנר פלור: רפי, בוא נשמע כי עכשיו זה הולך לדיון שהוא לא דיון מקצועי

בני ביטון: שלא יגיד לי, אני מוציא למכרז

בני ביטון:  שייתן לזכיין מספר שתיים

בני ביטון:  הוא אומר לי, אני לא יכול

בני ביטון: זה לא דיון מקצועי לצערי, אבל בסדר

בני ביטון: אני דיברתי עם משה בן זקן על הסיפור הזה

בני ביטון:  מירי רגב בכלל אמרה: אני רוצה לעשות פיילוטים במוסכים, אז בואי תעשי לפחות פיילוט בדימונה, עם הבחור הזה

אבנר פלור: זה לא תקין

בני ביטון: תודה, בני, שמעו אותך

בני ביטון:  יום טוב

בני ביטון: תודה רבה לכם ותגיד גם ליושב-ראש, לביטן, אם הוא שם

שלום דנינו: הוא שומע אותך

שלום דנינו:  הוא מנהל את הדיון

בני ביטון: תודה, ביטן

בני ביטון:  תודה לכם

סוזן סבן דבי: שמי עורכת דין סוזן סבן דבי, יושבת-ראש איגוד מכוני הרישוי וגם אני בעלת מכון רישוי בעצמי, מבדק בפתח תקוה

סוזן סבן דבי:       היום מונים 67 מכוני רישוי

סוזן סבן דבי:  יש לי הצעה חדשה

סוזן סבן דבי:  אם יש היום בעיה שאנשים, אין להם רישיונות נהיגה בזמן כי אין מבחנים, אז בואו נעשה שהמורה שמלמד את הבן האדם, את הנהג לנסוע, הוא גם יעביר אותו

סוזן סבן דבי:  נשמע לכם מופרך, נכון?      זה מה שקורה

סוזן סבן דבי:  המכונים חייבים להיות עצמאים, משוללי אינטרסים

סוזן סבן דבי:  לא יכול להיות שמוסך הוא זה שיבדוק והוא זה שיתקן

סוזן סבן דבי:  מכון בודק, מוסך מתקן

סוזן סבן דבי:       אני גם בוחנת וגם הנדסאית רכב

סוזן סבן דבי:  לא רוצה לספר לכם – בואו, אני רוצה להביא אתכם לשטח – כמה משאיות וכמה כלי רכב כבדים מגיעים אליי ואנחנו מכשילים תותב ימין, הוא הולך למוסך, מסדר בכלל תותב שמאל ואז מגיע

סוזן סבן דבי:       יש מוסכים – לא כולם – אבל טועים, ואין מה לעשות, בעבודה שעובדים עם מסה, טועים, ואנחנו, זה רק מה שאנחנו עושים

סוזן סבן דבי:  אנחנו בודקים

אינגריד הר אבן: אתם אף פעם לא טועים, נכון? בבדיקות כשירות של הרכב לפני קנייה

אינגריד הר אבן:  אתם אף פעם לא טועים ואף פעם לא מטעים

אייל ברכה: תני לה לדבר

קריאות: - - -     

אינגריד הר אבן: בואי תראי כמה תביעות יש על הפשלות שלכם, בכובעכם לא כמכוני רישוי אלא כמכוני בדיקה לפני רכישה

אייל ברכה: היא מדברת, למה את קוטעת אותה?     

אינגריד הר אבן: כי הדבר הכי חשוב להגיד זה שיש טעויות במוסכים

דוד ביטן: מי את? צאי החוצה בבקשה

אינגריד הר אבן: - - -     

דוד ביטן: צאי החוצה, אני מבקש ממך לצאת

דוד ביטן:  סיימת את הדיון היום

אינגריד הר אבן: ממני אתה מבקש לצאת?      

דוד ביטן: צאי החוצה

סוזן סבן דבי: בואו נעשה דבר כזה – שמכון התקנים גם ימכור את מוצרי החשמל

דוד ביטן: צאי החוצה

אינגריד הר אבן: מה אמרת לי? לעוף? ככה מדברים בכנסת? סבבה

דוד ביטן: צאי החוצה בבקשה

אינגריד הר אבן: אין בעיה

דוד ביטן: סיימת את הדיון להיום

דוד ביטן:  מי שיפריע, יצא החוצה

סוזן סבן דבי: בואו נעשה דבר כזה – שמכון התקנים גם ימכור את מוצרי החשמל וגם יפקח עליהם, זה על אותה רמה

דוד ביטן: הבנו

דוד ביטן:  הבנו את העניין

סוזן סבן דבי: יש פתרונות

סוזן סבן דבי:  כל הדברים שאמרו מכובדיי רפי אלישע ואבנר פלור, יש פתרונות במכונים קיימים

סוזן סבן דבי:  קודם כול, המכונים הקיימים מתפקדים טוב

סוזן סבן דבי:  זמן ממוצע של טסט הוא גג 25 דקות

סוזן סבן דבי:  לא היה ולא קרה מישהו שהגיע לטסט ואמרתי לו: לא, היום מלא, תבוא מחר

סוזן סבן דבי:  אין דבר כזה

סוזן סבן דבי:  כולם מתקבלים בכל מכון, בכל עיר

סוזן סבן דבי:       יש אפשרות להוסיף עוד מסלולים למכונים קיימים, וגם מעלה אדומים שדיברתם עליו, הוא לא מזמן השקיע מיליון שקלים מכיסו והוסיף מסלול נוסף במכון, ובכל זאת פתחתם מכרז שם, והלוואי שיצא, אין בעיה

דוד ביטן: אני רוצה להבין

דוד ביטן:  מה הטענה הזאת שאתם מגישים כל פעם עתירות כשיש מכרזים? הקיימים

סוזן סבן דבי: לגבי המכונים עצמם, יש עבודה שמשרד התחבורה לקח את עדה ואת חפץ, והם קבעו שעל גבי כל שעות הפעילות ביום יש כמות כלי רכב שמסלול צריך להכיל

סוזן סבן דבי:  אם המסלול הזה לא מכיל, אם קבעתם לי שיש לי 90 כלי רכב מסלול, ובכל זאת אני באמצע פתח תקוה לא עומדת בכמות הרכבים הזאת – כי אני ריקה, רוב שעות היום אין אצלי תורים – אז למה שיפתחו בגב של המכון שלי עוד מכון?      

דוד ביטן: אני עכשיו רוצה לפתוח חנות, תבוא חנות מקבילה ותגיד לי אל תפתח?     

סוזן סבן דבי: לא

סוזן סבן דבי:  שיפתחו במקומות שצריך

דוד ביטן: עם כל הכבוד, כל הסיפור הזה לא מקובל עליי

דוד ביטן:  בגדול, אם צריך מכונים, תפתחו מכונים

סוזן סבן דבי: אבל בערים שצריך, בערים כמו דימונה

דוד ביטן: אתם לא קובעים מה צריך או לא צריך, זה כל העניין

דוד ביטן:  אתם לא נותנים, אתם רוצים להישאר 67, זה גם כן לא מקובל

סוזן סבן דבי: לא, אנחנו לא רוצים

סוזן סבן דבי:  אנחנו רוצים עוד מכונים

דוד ביטן: תקשיבי טוב

דוד ביטן:  אתם לא רוצים שהמוסכים יקבלו את העבודה, תאפשרו לפתוח אחרים, זה הכול

דוד ביטן:  אין פה עניין חד-צדדי

סוזן סבן דבי: לא, אין בעיה, אנחנו רוצים עוד מכונים אבל אנחנו רוצים בנפות שדרוש אותם, במקומות שבאמת צריך

סוזן סבן דבי:  אנחנו לא רוצים שירעיבו את המקצוע

דוד ביטן: אתם לא קובעים מה צריך

שלום דנינו: אבל לא אתם תחליטו

שלום דנינו:  באמת, עם כל הכבוד לכם

דוד ביטן: אתם לא קובעים, עם כל הכבוד

דוד ביטן:  יש משרד התחבורה, הוא קובע

סוזן סבן דבי: יש פתרונות טובים – להעלות את שעות העבודה, להוסיף עוד מסלולי רישוי בתוך המכונים הקיימים

שלום דנינו: את כל זה אתם יכולים לעשות בדו-שיח עם הגורמים המקצועיים בשמחה, אבל לא אתם קובעים

דוד ביטן: לא, לא צריך דו-שיח

דוד ביטן:  זה תחרות חופשית

סוזן סבן דבי: חד-משמעית

דוד ביטן: יש תחרות חופשית וצריך לאפשר לאנשים לפתוח, זה הכול

דוד ביטן:  מה זה רק 67? אתם רוצים להיות בעלי הבית של כל המדינה?     

סוזן סבן דבי: חלילה

דוד ביטן: 300,000 מכוניות מתווספות כל שנה

סוזן סבן דבי: יושב-ראש הוועדה, אתה לא הבנת אותי

דוד ביטן: לא, את לא הבנת אותי

דוד ביטן:  אני הבנתי כבר איפה הבעיה

דוד ביטן:  גם אתם יוצרים בעיות ואז הם צריכים למצוא פתרון חליפי

שלום דנינו: אבל משרד התחבורה לא צריך לזרום איתם בעניין הזה

אבנר פלור: לא, אבל כשהולכים לתביעה משפטית אני לא יכול להגיד אני לא יכול, אני צריך להגיע לבית משפט, ועוד שנתיים, עוד שלוש

דוד ביטן: העתירה מתייחסת לזה, מה זאת אומרת?     

סוזן סבן דבי: אפשר להמשיך בבקשה?     

דוד ביטן: לא

דוד ביטן:  סיימת

דוד ביטן:  אני כבר הבנתי את המגמה שלכם

דוד ביטן:  אני רואה שכולם רוצים לדבר, אז כל אחד דקה

אייל ברכה: כבוד היושב-ראש, אייל ברכה, אבא שלי שבי ברכה גם נמצא פה, אנחנו הבעלים של טכנו טסט

אייל ברכה:  אני אדבר על נושא אחד, יוקר המחיה

אייל ברכה:      היום, טסט, כולל אביזרים והכול, מסתיים בכ-100 שקלים לרכב

אייל ברכה:  מתי בפעם האחרונה נכנסתם למוסך ויצאתם עם 100 שקל? קרה לכם עם 100 שקל? אני לא מכיר דבר כזה

אייל ברכה:  היום כניסה ממוצעת למוסך עומדת על כ-1,500 שקלים, אבל זאת לא כניסה ממוצעת

אייל ברכה:  מדובר על סיטואציה שהלקוח יעבור משפט שדה במוסך, המוסך יהיה גם השופט וגם התליין

אייל ברכה:      מבדיקות שעשו עם איגוד מכוני הרישוי מומחים, כניסה ממוצעת כזאת לרכב תעלה 2,500 שקלים

אייל ברכה:  במשפחה יש שני רכבים, זה 5,000 שקל נוספים למשפחה

אייל ברכה:  כל משפחה תוציא בחודש עוד 500 שקל

קריאה: בשנה

אייל ברכה: בחודש

אייל ברכה:  5,000 בשנה

אייל ברכה:  כל משפחה בחודש תוציא כתוצאה מהרפורמה המוצעת עוד 500 שקלים

דוד ביטן: תעצור

דוד ביטן:  למה? כל מי שנכנס למכון לא מקבל תיקון?      

אייל ברכה: אני אתן תשובה, פשוט עשינו ניתוח הנדסי של הדברים

אייל ברכה:  90% מהאנשים שיוצאים מהמכון עוברים את הטסט

אייל ברכה:  אם נכשלים על אביזרי רישוי – לוחית, מגב – הממוצע של אביזרים במכוני רישוי עומד על 14

אייל ברכה: 5 שקלים, טסט זה 82 פלוס מע"מ, הכול ביחד זה 114 שקל, כולל מע"מ

אייל ברכה:  יש ניתוח כלכלי שעשה הכלכלן בועז סופר – הוא בקורונה, לא הגיע – אבל אפשר לשלוח את זה לוועדה

אבנר פלור: אז למה צריך רישוי?     

דוד ביטן: כל המכוניות שמגיעות תקינות?     

אייל ברכה: לא, אלה שלא תקינות, מגיעות ומתוקנות במוסכים

דוד ביטן: הבנו

אייל ברכה: יש נקודה נוספת

אייל ברכה:  עד 1989 היו מוסכי רישוי

אייל ברכה:  מוסך היה גם השופט וגם המבצע

אייל ברכה:  ב-89' הגיע בג"ץ ואמר עד כאן, היד הבוחנת לא תהיה היד המתקנת, תהיה הפרדת רשויות משפטית מנהלית בין בחינה לבין ביצוע

אייל ברכה:  יתרה מכך, בדקנו באירופה

דוד ביטן: סיימנו

דוד ביטן:  אמרתי כל אחד דקה עד שתיים

אייל ברכה: הלכתי ובדקתי באירופה, דיברתי עם סיטא – סגן נשיא סיטא הוא חבר אישי, אנחנו עושים איתו כמה דברים משותפים – הוא אמר לי, הדירקטיבה האירופאית קובעת חד-משמעית הפרדה מוחלטת בין הבוחן למתקן עקב ניגוד אינטרסים

אייל ברכה:  יש מדינות בשוליים שנתנו למוסכים לעשות טסטים, לדוגמה הולנד, יש בה 8 מיליון מכוניות, היא בנתה צי של 1,800 מפקחים

אייל ברכה:  לרפי אלישע יש 12, להם יש 1,800 ומערכות ניטור ובקרה ב-250 מיליון אירו

אייל ברכה:  אם אתם רוצים חוות דעת מסיטא העולמית אפשר להציג לכם אותה, דיברנו, הם מוכנים להגיע לדיונים אתכם ולהסביר לכם למה זה טעות פטאלית

דוד ביטן: תודה

דוד ביטן:  עורך דין רז נזרי, את מי אתה מייצג? שמעתי אותך ברדיו היום, דרך אגב

רז נזרי: מודה באשמה

רז נזרי:  ברדיו דיברתי בעניינים אחרים, אדוני היושב-ראש, פה אני מייצג את איגוד מכוני הרישוי ביחד עם שותפי, עורך דין נדים עבוד

רז נזרי:  אני אשתדל בתמצית להסביר את העמדה שלנו

רז נזרי:      קודם כול, עבדנו בצורה מסודרת

רז נזרי:  פנינו בכתב, אני מקווה שאנשי משרד התחבורה ראו את הפנייה שלנו

רז נזרי:  לא קיבלנו עדיין מענה, פנינו ב-3 באוגוסט בפנייה מפורטת למנכ"ל משרד התחבורה, ליועצת המשפטית ולשרה

רז נזרי:       אני לא אחזור על דברים שנאמרו, אני אומר כזה דבר

רז נזרי:  קודם כול, האינטרס הציבורי שבשמו פועל משרד התחבורה ברור

רז נזרי:  אכן, כמו שאמרתם, אדוני היושב-ראש וחבר הכנסת דלל, צריך יותר שירות לאזרח

רז נזרי:  בסופו של דבר, אמרתי גם ללקוחות שלי שלא אמור לעניין אתכם ככנסת ואת משרד התחבורה אם ירוויחו יותר או פחות, זה לא שיקול שבשבילו אנחנו באים

רז נזרי:  מותר להם להרוויח, הם גוף עסקי, בסדר גמור

רז נזרי:      אבל אכן, משרד התחבורה צריך לדאוג לשירות לאזרח, שיהיו יותר מקומות, שיהיו פחות תורים וכו'

רז נזרי:  כמו שהיושב-ראש אמר, יש מאות כלי רכב שמתווספים כל שנה וכולנו רואים את זה כשמגיעים

רז נזרי:  אמרת, השליח הוא הבעל

רז נזרי:  אני מכיר את זה שנים – היה לי רכב של המדינה והמדינה עושה טסט אבל כל שנה הייתי צריך לעשות טסט לרכב של אשתי וברור שלפעמים אתה מחכה בתור וזה לא טוב

רז נזרי:      אבל, כשיש בעיה אתה צריך לראות מה הפתרון שלה בלי להחמיר את הבעיה

רז נזרי:  את הבעיות שמוחמרות פה לא אנחנו אומרים ולא סוזן אומרת

רז נזרי:  את הבעיות של ניגוד עניינים והנזק הכלכלי והנזק הבטיחותי שעלול לקרות, אתה יודע מי אמר, אדוני היושב-ראש? אני יכול לצטט, אבל זה משרד התחבורה

רז נזרי:  הם עצמם במשך שנים – בדברים כתובים, בהצהרות בפני בג"ץ, בדוחות מבקר המדינה – אמרו שיהיה חיבור בין הגורם שמרשה, נותן את סמכות הרישוי מצד המדינה, לבין הגורם שאומר בואו תתקנו

רז נזרי:  למה? כי בסוף זה טבע העולם, זה טבע האדם

רז נזרי:  אם אני צריך לתת לך רישיון אז אני אסתכל על ההגה ככה ואגיד, תתקן גם את זה, תתקן גם את זה

רז נזרי:       משנת 89' התחיל הבג"ץ הראשון

רז נזרי:  אגב, אתה יודע מי הגיש את העתירה הראשונה? שר המשפטים דהיום יריב לוין הגיש את העתירה הראשונה בהקשר הזה, והמדינה בעקבות זה שינתה את המצב, יצרה את הפרדת הרשויות

רז נזרי:  מבקר המדינה ב-2010 בא ואמר: רבותיי, אתם לא עומדים בזה, ואז משרד התחבורה – ב-2015, לא לפני 20 שנה, בעבודה של גורמים מקצועיים שעשו שם – באו ואמרו למכוני הרישוי, אתם לא יכולים לעבוד ביחד אפילו אם יש לידכם מקום, והם אמרו לגבי ההפרדה הרישויית והפיזית המשפטית

רז נזרי:       מה קורה? אני לא בא ואומר, אנחנו נמשיך להרוויח, כמו שאמרתם בצדק –  67, לא יהיו יותר כדי שנהיה מונופול

רז נזרי:  עם כל הכבוד, צריך לפתור את הבעיה, כן

רז נזרי:  אז איך פותרים את הבעיה הזאת?     

דוד ביטן: שמגישים עתירות כל הזמן?     

רז נזרי: לא

דוד ביטן: משרד התחבורה אומר: יש לי בעיה, אני לא מצליח להרחיב את העסק בגלל, א', עתירות שמוגשות כל הזמן, ודבר שני זה אי שיתוף פעולה של העיריות בגלל כל מיני שיקולים תכנוניים

דוד ביטן:  את זה צריך לפתור

רז נזרי: נכון

דוד ביטן: הם רוצים להישאר 67

רז נזרי: צריך לפתור את זה

רז נזרי:  הם לא יוכלו להישאר 67

דוד ביטן: יפה, אז יהיו 68

דוד ביטן:  זה עליי לא מקובל

דוד ביטן:  אני אתכם בעניין של ניגוד עניינים אבל אני לא אתכם בעניין של ההרחבה

דוד ביטן:  אתם צריכים להבין את זה

סוזן סבן דבי: אתה צודק, אדוני היושב-ראש, אמרתי בשום שכל, במקומות שצריך

רז נזרי: אני לא טיפלתי בנושא הקודם, ובדיוק את זה אמרתי להם, אדוני היושב-ראש

רז נזרי:  זה לא יוכל להיות דרך זה

דוד ביטן: זה לא חד-צדדי

שלום דנינו: אגב, יש לכם איגוד של המכונים? יש ועד?      

אייל ברכה: איגוד מכוני הרישוי

שלום דנינו: אתם יכולים להצהיר שעם העתירות, אתם יורדים מזה?     

אייל ברכה: איגוד מכוני הרישוי, לדרישת היושב-ראש, מצהיר בזאת שהוא לא יגיש יותר עתירות כנגד הקמת מכונים חדשים – לבקשתך, אדוני היושב-ראש

דוד ביטן: מי מגיש היום? אתם מגישים או אנשים פרטיים מגישים?     

אייל ברכה: אני אומר דבר כזה

אייל ברכה:  אנחנו לא יכולים להיות אחראים על אנשים פרטיים, מה הם עושים

אייל ברכה:  אנחנו כאיגוד מתחייבים לא לעשות את זה, נקודה

אייל ברכה:  ביקשת, קיבלת

רז נזרי: ולכן, לאור ההתחייבות הזאת, אדוני היושב-ראש, חזרנו לנקודת המוצא

רז נזרי:  יש בעיה, צריך לפתור אותה

רז נזרי:  איך פותרים אותה? אני אומר לחבריי – אני לא מכיר אתכם – ממשרד התחבורה: הצענו, בואו תדברו איתנו

רז נזרי:  כמו שאמרת בהתחלה, קראנו בעיתון, זה הפנייה שלנו

רז נזרי:  אמרתי להם בהתחלה, בדרך כלל אני מגיב להחלטה, יש החלטה, יש חוק

רז נזרי:  פה ראינו איזו הודעה בתקשורת, דיברו בצורה לא פורמלית

רז נזרי:  תשבו איתנו, תשבו עם הנציגים, נפתור את הבעיה ביחד

רז נזרי:  יוסיפו שעות, יוסיפו מקומות, יוסיפו מסלולים

רז נזרי:        לא הגיוני

רז נזרי:  לא אני אומר בשמם

רז נזרי:  אתם אמרתם

רז נזרי:  אתם, משרד התחבורה, באתם ואמרתם, כתבתם ויותר מפעם אחת, כמה זה מסוכן – אדוני היושב-ראש – לא רק כלכלית לצרכן, לאזרח, שזה מספיק חשוב, אתם ועדת כלכלה, אלא הם דיברו אפילו על תחרות פרועה שעלולה להיות בהיבט הבטיחותי, סיכון חיים

רז נזרי:  שוב, לא אני אומר, משרד התחבורה אמר את זה, זה עלול לגרום לתחרות פרועה

רז נזרי:      מה קורה? אתה יודע מתי אמרו את זה בבג"ץ? כשהיה מדובר על עוד תחנה אחת כשהיו 64 תחנות

רז נזרי:  כאן לפי ההצעה זה עלול להגיע לאלפי מוסכים

רז נזרי:  זאת אומרת, אותה תחרות פרועה שעלולה לסכן חיים, עלולה להגיע לאלפי מוסכים

רז נזרי:       לכן אני אומר למשרד התחבורה: חבריי אנשי משרד התחבורה – אני אומר חבריי כי אני עד לא מכבר הייתי בשירות הציבורי ואני יודע שהם פועלים בשם אינטרס ציבורי ואני מכבד את זה – אני אומר לכם, יש בעיה, פותרים אותה לא בללכת למסלול מסוכן שמחריף את הבעיה

רז נזרי:       היושב-ראש וחבר הכנסת העירו בצדק, וגם אני אמרתי להם את זה – לא ייתכן מצב שיהיה פה מעין מונופול כזה

רז נזרי:  והצהירו, אנחנו מפסיקים בגישת העתירות הללו

רז נזרי:       אז בואו תפתרו את הבעיה בשיח איתם, תעזבו את רעיון העוועים הזה – שלא אני אומר שהוא רעיון עוועים – אתם אמרתם, כתבתם והצהרתם בבדיקות מקצועיות, לא באיזה משהו אגבי שמישהו תופס משפט שמישהו אמר בכנסת במענה למשהו, על סמך בדיקות שלכם, כתבתם דוחות ציבוריים, מבקר המדינה אמר – אני פשוט באמת לא מבין איך באים עכשיו ורוצים לחזור אחורה, לייצר בעיה

רז נזרי:      אני מציע למשרד התחבורה לשבת איתנו, לחזלש, לחשב מסלול מחדש, ואני מציע, אדוני היושב-ראש, כמו שגם חבר הכנסת דלל אמר בהתחלה - - -     

שלום דנינו: דנינו

רז נזרי: סליחה

רז נזרי:  דנינו

שלום דנינו: לא התנגדתי לדלל פעמיים אבל פעם שלישית חייבים, הגזמת

רז נזרי: נכון, זו טעות שלי

רז נזרי:  אני פשוט בענייני המתווה ופשרות

רז נזרי:  סליחה, חבר הכנסת דנינו

דוד ביטן: רפי, כמה מכוני רישוי צריך להוסיף היום כדי שהשירות יהיה בסדר, בכל הארץ?      

רפי אלישע: אני מעריך עוד 20 מכונים, זה יכול לתת שירות סביר ויעיל וטוב ברחבי הארץ, בפריסה ארצית

דוד ביטן: הבנתי

רז נזרי: משפט אחרון

רז נזרי:  מה שחבר הכנסת דנינו אמר, שלא יהיה מעקף שיפעלו פה לא דרך חקיקה או לא דרך תקנות

רז נזרי:  אני מציע שהוועדה תבקש לעשות דיון עדכון בהקשר הזה עוד חודש, חודשיים, שלושה

דוד ביטן: אנחנו נעשה, אל תדאג

רז נזרי: כדי שלא יהיה מעקף, ובינתיים משרד התחבורה ישב איתנו

רז נזרי:  ותראו, אפשר למצוא את הפתרונות האלה בצורה נכונה לטובת האזרח

רז נזרי:  תודה

דוד ביטן: בבקשה

מיכאל בן-ארי: שמואל בן ארי, מהנדס רכב, ראש ענף הרכב בלשכת המהנדסים 20 שנה, ואני כאן גם מטעם האיגוד

דוד ביטן: אז אתה גם חלק מהאיגוד, אני רואה

מיכאל בן-ארי: לא חלק

מיכאל בן-ארי:  אני מטעם האיגוד, וכתבתי גם חוות דעת מקיפה בנושא, אני מוכן להשאיר לך

מיכאל בן-ארי:       באירופה, המצב הוא שברוב מדינות אירופה, כמעט בכולן, יש מכוני רישוי נפרדים ממוסכים

מיכאל בן-ארי:  יש שלוש מדינות בלבד שאפשרו למעשה פתיחה – גרמניה, אוסטריה והולנד – שלוש מדינות בלבד באירופה שאפשרו פתיחה

אבנר פלור: בריטניה גם

אבנר פלור:  בבריטניה מוסכים עושים את הרישוי

מיכאל בן-ארי: בריטניה כבר לא באירופה היום, לכן לא היה לי את הנתון

קריאה: גם צרפת

אבנר פלור: אני מדבר על המדינות המתקדמות

מיכאל בן-ארי: לפחות בגרמניה ובהולנד, הבחינה מתבצעת גם בפיקוח מאוד הדוק, בגרמניה על ידי אנשי TUV, שזה מעבדות מוסמכות

דוד ביטן: מה זה פיקוח הדוק?     

מיכאל בן-ארי: העובדים של TUV מגיעים, הם עושים את הבחינה, לא עובדי המוסך

דוד ביטן: אז המוסך זה בעצם רק מקום?      

מיכאל בן-ארי: פתחו מקום, אבל מגיע בוחן ממכון רישוי גרמני כדי לעשות את הבחינה, או שהוא נמצא שם

מיכאל בן-ארי:      בכל התקנות האירופאיות כתוב במפורש שהבוחן חייב להיות רק בוחן, אסור לו להיות גם מכונאי במוסך, כלומר יש הפרדה מלאה, אז למעשה התמונה אומרת שהמוסכים שקיבלו אישור, פתחו ליין, כמו מכון רישוי נוסף, יש שם כוח אדם נפרד לחלוטין, מחוברים און-ליין על ידי מחשב כמובן ברשת מחשבים למשרדי התחבורה המקומיים, וזה למעשה פתיחה של עוד מכוני רישוי

מיכאל בן-ארי:       לגבי כל מה שנאמר פה עם המוסכים – ואני מסכים עם זה במאה אחוז, יש לי ניסיון של 52 שנה כמהנדס רכב – הרכב שלי האישי, יש לי רכב בן תשע שנים, אני כל פעם נכנס למכון רישוי, עושה את הטסט לפני הטיפול, לא אחרי הטיפול

מיכאל בן-ארי:  אני מהנדס רכב, אני יודע להרגיש את הרכב ואני יודע שהוא תקין

מיכאל בן-ארי:  הרכב עובר טסט, נכנס ויוצא, ושבועיים אחרי זה אני הולך לעשות טיפול אחת לשנה, במוסך רשת דרך אגב

דוד ביטן: לא כולם מהנדסים

מיכאל בן-ארי: בצורה הזאת אני חוסך כל מיני סיפורים שיבואו במוסך

שלום דנינו: הערה קטנה, אדוני היושב-ראש

שלום דנינו:  אי אפשר באמת להטיל דופי במוסכים שלנו

שלום דנינו:  בבקשה מכם, לא לעשות את זה

שלום דנינו:  אנחנו מכירים בהפרדה

סוזן סבן דבי: אנחנו לא מטילים דופי

שלום דנינו: זה לא שאם זה ייכנס למוסך אז ידפקו את הבחור

שלום דנינו:  ההיפך, אני רואה מצב אחר, שאתה נכנס לטיפול ואת הטסט עושים לך על הדרך וחוסכים את ה-82 שקל, אבל זה לא העניין ואל תיכנסו לזה ואל תטילו דופי במוסכים, בבקשה מכם

סוזן סבן דבי: אנחנו לא מטילים דופי אבל אני גם חוששת לעתידם של המוסכים הקטנים כי מי שיוכל לעמוד בדרישות המרחק והמטרז' שדורש משרד התחבורה הם אך ורק המוסכים הגדולים, היבואנים

סוזן סבן דבי:  ומי ימות כאן? ימותו כל הפנצ'ריות, ימותו כל המוסכים הקטנים, אני ממש חוששת לגורלם, וזה מה שיקרה

שלום דנינו: בואי נדאג לגורל שלכם והם ידאגו לשלהם

אייל ברכה: היא צודקת כי לא יהיו מוסכים קטנים

אייל ברכה:  90% מהמוסכים ניזונים ממכוני הרישוי

אייל ברכה:  מכון רישוי מכשיל והולך למוסכים הקטנים

אייל ברכה:  מה יקרה עכשיו? היבואנים, הם היחידים שיעמדו בדרישות, הם ייצרו התרחבות ורטיקלית, ועכשיו, מעבר לזה שמחזיקים יבואנים וחלפים וחברות ליסינג, היבואנים יחזיקו גם את מכוני הרישוי כי הם היחידים שיעמדו בדרישות

דוד ביטן: בבקשה, דוקטור

ד"ר משה בקר: אני מבין שהיושב-ראש תפס את השור בקרניו, והבעיה של הקונפליקט בין מי שצריך לבחון לבין מי שצריך לתקן, הקונפליקט הזה בילט-אין, לא יעזור שום דבר

ד"ר משה בקר:  אמר חבר הכנסת, אל תפגעו במוסכים

ד"ר משה בקר:  אני יודע שיש מוסכים מורשים, יש כאלה מוסכים שהם קשורים ליבואנים ונותנים רמת שירות אחת, ויש הרבה מאוד חאפרים

ד"ר משה בקר:      צריך לדעת איפה אנחנו עומדים ולקראת מה אנחנו הולכים

ד"ר משה בקר:  אני נציג כאן של ITS ישראל, זה עוסק במערכות תבוניות לתחבורה

ד"ר משה בקר:  היושב-ראש הזכיר שנכנסים 300,000 כלי רכב לשנה, אני אתקן את זה מפני שיש גריטה של כ-120,000, כלומר נטו בין 150,000 לבין 180,000, אבל איפה הבעיה שלנו?      אנחנו עומדים בפני מהפכות בתחום הרכב, בעולם וגם בארץ

ד"ר משה בקר:  רכב חשמלי נכנס, סמי אוטונומי, ולקראת, עוד 10, 15 שנה גם אוטונומי, עם כל הבעיות שישנן

ד"ר משה בקר:  זה יהיה בערבוביה עם כלי הרכב הקיימים, כלומר אם זה מכון רישוי ואם זה מוסך, רמת הידע שהוא צריך לקיים והמכשור שהוא צריך לקיים כדי לעשות את הבקרה על כלי הרכב תהיה עוד יותר מסובכת, עוד יותר מורכבת כי הוא יצטרך לטפל בכלי הרכב הקיימים הרגילים וגם ההחלפה של רכב חשמלי ברכב יותר מתקדם

ד"ר משה בקר:  כלומר, רמת הידע שהוא יצטרך ויכולת המיומנות המקצועית לעשות בקרה, היא תהיה הרבה יותר גדולה

ד"ר משה בקר:       כאשר המשטרה עושה עצירות פתע של כלי רכב, רמת הכישלון של כלי הרכב, הורדה מהכביש וגילוי של מערכות בטיחות מתפקדות, היא הרבה יותר גדולה ממה שמתגלה כשעושים את הטסט

ד"ר משה בקר:       אני יודע שבאזור של האוכלוסייה הערבית לדוגמה, יש מקומות שבהם המשאית צריכה לעבור את הטסט, מחליפים לו את הצמיגים לפני הטסט לצמיגים חדשים, הוא עובר את הטסט, אחרי זה הוא חוזר חזרה, מורידים את הצמיגים החדשים, מחזירים לו את הצמיגים שלו

ד"ר משה בקר:  טסט זה פעם בשנה, שזה למעשה דגימה קטנה מאוד

ד"ר משה בקר:  למשרד התחבורה אין אפילו את הבקרה המינימלית על איכות הבדיקות והעבודה שנעשית במוסכים

ד"ר משה בקר:  6,500 מוסכים, 5,000 מורשים

אבנר פלור: אדוני, אתה לא יכול סתם לזרוק משהו - -     

ד"ר משה בקר: אני עשיתי בדיקות

ד"ר משה בקר:  סליחה

אבנר פלור: - - ולצבוע את כולם כמפקחים שלא עובדים, כמוסכים שלא תקינים

אבנר פלור:  המוסכים מקבלים את האישור שלנו לפיקוח ובקרה, יש להם מכשירי יצרן, יש טכנולוגיות חדשות, אבל אל תגיד שאנחנו לא מבצעים את עבודתנו נאמנה

אבנר פלור:  אתה לא יכול להגיד את זה

ד"ר משה בקר: אבנר, אני מכיר את עבודת המשטרה

אבנר פלור: עם כל הכבוד לך, אתה לא מהנדס רכב, אתה מהנדס תנועה ולא רכב

ד"ר משה בקר: אני מהנדס גם רכב

אבנר פלור: אתה לא יכול לבוא להגיד דברים שהם לא מדויקים, לא מקובל

ד"ר משה בקר: לא, לא

ד"ר משה בקר:  היושב-ראש ישמור עליי

רז נזרי: אם אני יכול רק להעיר

ד"ר משה בקר: יש לי מה לומר לאבנר פלור, שהוא ידידי, איש מקצוע ונפגשתי איתו כבר הרבה פעמים

דוד ביטן: ראש המינהל, זכותו להגן על האנשים

דוד ביטן:  זה לא נכון מה שאתה אומר

ד"ר משה בקר: כבודו, אני פשוט בא ואומר שרמת הבקרה של משרד התחבורה בכוח האדם שיש לה על מצב הרכב בפועל - - -     

דוד ביטן: אז תגיד את זה ככה

דוד ביטן:  לא צריך לתת דוגמה כמו שנתת

דוד ביטן:  לא כולם עבריינים, בוא נגיד ככה

ד"ר משה בקר: לא אומר כולם, אני לא מכליל על כולם

ד"ר משה בקר:  אמרתי שאם מתוך 6,500 מוסכים, 3,000, הם עושים כל מיני שירקעס וכל מיני בעיות, אז יש 3,000 טובים, ורונן לוי יודע שיש מוסכים טובים, אבל יש עוד מוסכים אחרים שרמת הבקרה של משרד התחבורה ירודה

דוד ביטן: טוב

דוד ביטן:  תגיע לסוף

ד"ר משה בקר: אני רוצה לסכם כאן ולומר את הדבר הבא

ד"ר משה בקר:  אם רוצים לעבור לכיוון הזה, צריך לעשות איזשהו פיילוט מינימלי, עם בקרה של המערכת ולראות, אבל מלכתחילה - - -     

קריאות: - - -     

ד"ר משה בקר: רבותיי, התהליך שאנחנו עובדים עליו בבקרת המדינה על איכות הרכב במדינה, כמו על נהגים, נמצא בירידה לאורך שנים – ואני קצת יותר שנים מאבנר פלור – עם שרי תחבורה ועם מנכ"לים ועם ראשי - - -     

דוד ביטן: אז מה ההמלצה שלך? ללכת להולנד?     

ד"ר משה בקר: ההצעה שלי היא ההצעה הבאה

ד"ר משה בקר:  שבעקבות ההתפתחויות שהולכות לקרות כרגע – רכב חשמלי ייכנס, רכב ADAS נכנס כבר, אלה המערכות המתקדמות שעוזרות לנהג, וייכנס סמי-אוטונומי וכך הלאה – שיעשו ביקורת ובדיקה על מה הידע שקיים היום במוסכים, אפילו המורשים, מה רמת הידע, כדי להתמודד עם הכל

דוד ביטן: רמת הידע הזאת קיימת במכוני הרישוי? נו, באמת

ד"ר משה בקר: רמת הידע ישנה בכמה חברות רציניות שמקבלות השתלמויות מהיבואנים ומהיצרנים

דוד ביטן: שזה קיים, אתה אומר

ד"ר משה בקר: חלק, אבל יש הרבה מאוד מוסכים – אומרים המוסכים הקטנים אבל יש גם חאפרים – שאין להם את הידע

דוד ביטן: הבנתי

דוד ביטן:  הבנו

ד"ר משה בקר: ולכן צריך לקיים בקרה

דוד ביטן: אוקיי

דוד ביטן:  מי עוד רוצה בסבב?      

אור בן דוד: שמי אור בן דוד

אור בן דוד:  אני ממכון רישוי קומפיוטסט באור יהודה

אור בן דוד:  אין לנו שום דבר נגד המוסכים, אנחנו לא נגדם ואנחנו לא חושבים שכולם לא טובים, חאפרים

אור בן דוד:  אנחנו מה שנקרא לא אחים לנשק, אחים לרכב

קריאה: זה לא נשמע בקמפיינים שלכם

קריאה:  זה לא נשמע ככה

דוד ביטן: הוצאנו אותה, אז אתה נכנסת במקומה ואתה מפריע?     

אור בן דוד: יש פה את העניין הזה שיש בעיה של תורים, כביכול זה מה שמשרד התחבורה טוען, ואנחנו, יש לנו כמה פתרונות שאפשר ליישם מהיום למחר

אור בן דוד:      אחד, למשל, יש טסטים שמרוכזים רובם מינואר עד יולי, שזה הכמות הגדולה של הטסטים, ואז נוצר למעשה עומס גדול יותר במכונים בחודשים האלה

אור בן דוד:  אפשר לרווח את התאריכים ואז בעצם בבת אחת התורים יורדים

שלום דנינו: זה רעיון מצוין, שאגב באמת נתקלתי בו גם כשהייתי מפקד יחידה, שכל הרכבים היו מגיעים על תאריך מסוים, ואלה היו גם רכבים של חירום, והיו צריכים ללכת לביקורת תקופתית באותו תאריך, ארבעה

שלום דנינו:  אז ריווחנו את זה, שינינו את מועד הבדיקה

אור בן דוד: זה ממש בלחיצת כפתור, אדוני חבר הכנסת והיושב-ראש, אפשר לבצע מהיום למחר

אור בן דוד:  בנוסף, אפשר להוסיף מסלולים למכונים קיימים, אפשר להאריך את שעות הפעילות, אפשר לעשות המון המון דברים כדי לשפר את השירות לאזרח, ואנחנו פה מוכנים לבוא ולהידבר

דוד ביטן: תקשיב טוב

דוד ביטן:  אל תביאו לי דוגמאות

דוד ביטן:  לגבי הריווח אני חושב שזה רעיון לא רע

דוד ביטן:  אתם צריכים לבדוק אותו

דוד ביטן:  זה יכול לפתור את הבעיה של הלחץ, אבל אני לא אקבל שום טיעון שמטרתו שה-67 יקבלו עוד - - -     

אור בן דוד: לא, לא

דוד ביטן: עזוב את זה

דוד ביטן:  זה ברור שלא

אור בן דוד: אנחנו בעד לפתוח מכונים חדשים

דוד ביטן: אתם בעד אבל אתם עושים את הכול שלא יהיו

אור בן דוד: לא, לא

אור בן דוד:  אנחנו לא אומרים

דוד ביטן: הבנו כבר, הבנתי את העניין הזה כבר

רז נזרי: הם הצהירו שהם יפסיקו עם  זה

דוד ביטן: אז הינה אני אומר לכם

דוד ביטן:  אם לא תאפשרו באופן מהיר להקים מכונים חדשים – אומרים חסר 20, אני רוצה לראות את המפה של ה-20 – אנחנו נביא את כל ראשי הערים שקשורים ל-20 האלה ונטפל בזה

דוד ביטן:  אם זה לא יקרה ואתם תעשו בעיות, אני אלך עם שרת התחבורה, אנחנו נעביר את זה למוסכים

קריאה: יש פה הצהרה

דוד ביטן: תקשיבו, זה מה שיהיה

דוד ביטן:  אתם לא תפריעו משיקולים עסקיים לפתוח מכונים אחרים, זה הכול, ואתם לא קובעים

דוד ביטן:  מי שקובע זה משרד התחבורה

קריאות: - - -     

דוד ביטן: וכל הסיפור הזה לפתוח עוד מסלולים זה כדי להשאיר את העבודה באותם מכוני רישוי

אור בן דוד: לא, אין בעיה שיהיו מכרזים

דוד ביטן: זה גם לא מקובל עליי

דוד ביטן:  משרד התחבורה יקבע אם צריך באיזשהו מקום תוספת, ואתם לא תתנגדו

דוד ביטן:  תתנגדו, אז יש בעיה, נעביר את זה למוסכים

דוד ביטן:  זה מה שיקרה, זה הכול

אור בן דוד: אנחנו בעד שמשרד התחבורה יוציא מכרזים על פי כל המדיניות

שלום דנינו: שהוא יעשה את זה כמו שהוא חושב

דוד ביטן: הינה אני אומר את זה, משרד התחבורה

קריאה: כמו שהוא חושב

שלום דנינו: כמו שהוא חושב

דוד ביטן: אני מבין שאם אנחנו דואגים עכשיו להוסיף מכוני רישוי, בעצם הבעיה נעלמת כי אז אין בעיה של עומס, אין בעיה של שום דבר

דוד ביטן:  נכון? מבחינת משרד התחבורה

אבנר פלור: אני אתייחס לזה

דוד ביטן: תתייחס לזה בסוף

דוד ביטן:  אם אפשר לפתור את זה בצורה הזאת אז סיימנו את העניין, אבל אתם לא תפריעו להקים מכונים חדשים, זה הכול

אייל ברכה: הצהרנו

רז נזרי: זה מוסכם ומובן, הם הצהירו על כך

אייל ברכה: הוצהר לפרוטוקול

רז נזרי: העניין פה זה לא מול המוסכים אלא מול פקידי משרד התחבורה

דוד ביטן: קיבלתי את מה שאמרת, יקיימו אתכם ישיבה, אין שום בעיה

רז נזרי: זה בדיוק העניין

רז נזרי:  במסגרת בדיקה שישבו איתנו ואז תחליטו

רז נזרי:  ההחלטה היא שלכם

דוד ביטן: בסדר, אבל אתם יודעים, יש לכם אינטרס, אתם לא יכולים לשבת בישיבה ורק אתם תסכימו איפה יפתרו ואיפה לא יפתרו

רז נזרי: אדוני היושב-ראש, הם לא יכולים רק להסכים

רז נזרי:  ברור

דוד ביטן: זה גם לא מתאים כי אז אתם פוגעים באחד ופותרים בעיה לאחר

רז נזרי: אתה צודק

רז נזרי:  משרד התחבורה אמון על האינטרס הציבורי

רז נזרי:  אתם צריכים לראות את זה אבל תעשו את זה אחרי שתשמעו את אנשי המקצוע

דוד ביטן: יישבו אתכם, ודאי שישבו אתכם

דוד ביטן:  אין ויכוח

דוד ביטן:  הלאה

אריה כהן: כהן אריה, ממעלה אדומים

אריה כהן:  ברשותך, אדוני היושב-ראש, אני פתחתי מסלול שלישי ואני בעד שיפתחו מכונים

אריה כהן:      יצא מכרז, ובוא נקרא לילד בשמו

אריה כהן:  כבוד היושב-ראש, אין כלכליות לפתוח עוד מכון באותו מקום עם ה-96 שקל שאנחנו מקבלים

אריה כהן:  שטח האדמה יקר מאוד, העובדים והדרישות שלהם קשות מאוד ואין אנשי עסקים שישקיעו מיליונים בשביל לקבל את זה טיפין טיפין

אריה כהן:  והבעיה שלא ניגשים, כבוד היושב-ראש, צריכים להגיד את זה פה בשולחן, אין כלכליות ויפרסמו עוד 20 מכרזים כאשר האדמה שווה מיליונים

דוד ביטן: כמה דונם צריך היום למכון?     

קריאה: 3 דונם

אבנר פלור: תלוי איזה מכון

אבנר פלור:  1

אבנר פלור: 9 דונם

אריה כהן: אני לפני 20 שנה באתי למעלה אדומים מנהרייה, אמרו לי: אתה פותח באזור יהודה ושומרון, היה מדבר

אריה כהן:  תודה לאל, הלכתי על המדבר הזה כי הייתה אדמה, קרקע זולה

דוד ביטן: אז יש כלכליות

דוד ביטן:  למה הלכת?     

אריה כהן: אני הלכתי כי האדמה הייתה זולה והייתה כדאיות לאורך זמן

אריה כהן:  ארבע-חמש שנים אכלתי לקרדה, היום ברוך השם אנחנו עובדים והיה לחץ אחרי הקורונה

אריה כהן:  משרד התחבורה אישרו לי, פתחתי עוד מסלול ונפתרה הבעיה

אריה כהן:      פרסמו מכרז, עשו חשבון נפש, אין כלכליות, מיליונים היום עולה להקים מכון

אריה כהן:  תודה, כבוד היושב-ראש

דוד ביטן: אז אתה אומר, בגלל שאין כלכליות אין טעם

אריה כהן: נקודה

אריה כהן:  נקודה, כבוד היושב-ראש

אריה כהן:  יפרסמו 30 מכרזים, מי יבנה בתל אביב? מיליארדים

דוד ביטן: אז אתה מצדיק את הטענה של משרד התחבורה

דוד ביטן:  זה מה שאתה אומר

אריה כהן: יפתחו, בכיף, רק תעלו לנו את המחיר

דוד ביטן: אם לא פותחים, אז יהיה עומס

אריה כהן: אבל העומס לא בגללנו, כבוד היושב-ראש

אריה כהן:  יתנו לנו להרחיב מסלולים, יהיה יותר קל, אבל 22 שנה לא העלו לנו את המחיר, זה העניין

שלום דנינו: יש לכם התנגדות להוסיף מסלולים? התנגדות עקרונית?      

אבנר פלור: לא

אבנר פלור:  אנחנו - - -     

דוד ביטן: הפתרון צריך לבוא משני הצדדים

שלום דנינו: כן, אבל כולם טוענים כאילו אתם לא מאפשרים

שלום דנינו:  יש לכם איזו בעיה עקרונית עם זה?      

אייל ברכה: בירוקרטיה

דוד ביטן: תלוי מה זה להרחיב מסלול

שלום דנינו: להוסיף עוד מסלול

דוד ביטן: בראשון לציון ביום שישי הם תופסים את הכביש הראשי, אז העירייה אומרת להם, תפנו את המכון למקום אחר

קריאה: הם עוברים

קריאה:  הם מעתיקים את המכון

דוד ביטן: כבר שש שנים הם מעתיקים

אור בן דוד: בירוקרטיה

דוד ביטן: אני הייתי יושב-ראש ועדת בניין ערים, אני יודע מה אני מדבר

דוד ביטן:  רק אומרים שהם מעתיקים, על הנייר

דוד ביטן:  תכל'ס, לא מעתיקים, וביום שישי אי אפשר לנסוע בכביש, כולם ממתינים להיכנס למכון רישוי

אבנר פלור: נכון

אבנר פלור:  במזרח ראשון אין להם מקום

דוד ביטן: כן, במזרח יש בעיה גדולה אז מה זה להרחיב מסלול? על מה? על הכביש הראשי ירחיבו את המסלול?     

אריה כהן: כבוד היושב-ראש, אני הגשתי מכרז בראשון ומכרנו את הקרקע לפני שבוע ב-70 מיליון, מכרנו את הקרקע שאני זכיתי במכרז – עוד לא זכיתי – מנהלים, אין קרקע, כבוד היושב-ראש

דוד ביטן: ברור

דוד ביטן:  הרווחת

דוד ביטן:  אתה נראה לי איש עסקים לא רע

אריה כהן: יקימו סופר, אושר עד

שלום דנינו: זה דיון נדל"ן

דוד ביטן: ברור שהקרקע עולה

דוד ביטן:  הלאה

יניב גלנצר: כבוד היושב-ראש, יניב ממודיעין

דוד ביטן: גם לך יש מכון?     

יניב גלנצר: לי יש גם מכון במודיעין

דוד ביטן: אז כל המכונים הגיעו? אז כל ה-67 פה

יניב גלנצר: לא, אם היו באים 67 היה מפוצץ פה, אבל בסדר, לפחות יש פה נציגות

יניב גלנצר:  אני רוצה להציג את זה קצת מהיבט אחר, מהיבט של השקעה

יניב גלנצר:      אנחנו פתחנו מכון לפני שבע שנים במודיעין עם ציוד חדש, עם בנייה חדשה, באמת מכון מושקע, והשקענו לא מעט כסף שם

יניב גלנצר:  בעצם נצמדנו למדיניות של משרד התחבורה שלא תהיה תחרות פרועה, והשקענו שם הרבה מאוד כסף

יניב גלנצר:  ברגע שיפתחו את זה עכשיו לתחרות פרועה, בעצם הרבה מהכסף שהשקענו ילך

דוד ביטן: אם יתנו את זה למוסכים

סוזן סבן דבי: 12 מיליון

יניב גלנצר: צריכים גם להבין את הצד שלנו, שהשקענו לא מעט כסף

דוד ביטן: אחת הבעיות, ברגע שאתה נותן למוסכים לעשות את זה, כאילו אתה מייתר את הצורך

אייל ברכה: כולם ימותו מייד

דוד ביטן: מה יעשו עם כל ההשקעות שלהם? זה בעייתי מאוד

דוד ביטן:  אתם תקבלו תביעות

יניב גלנצר: זה ההיבט שלנו, שאנחנו השקענו ושמנו את הבתים שלנו לצורך העניין בתוך המכונים האלה כדי לתת שירות טוב לאזרח

דוד ביטן: כשאתה מקבל אישור לפתיחת מכון, כמה שנים האישור הזה תופס?     

יניב גלנצר:  16 שנה

אבנר פלור: אבל לא כולם

אבנר פלור:  זה רק החדשים

אריה כהן: הגבילו את זה עכשיו, כבוד היושב-ראש

שלום דנינו: למה? למה ההגבלה?      

דוד ביטן: כשאתה מקים מכון רישוי מה ההשקעה שצריך?     

סוזן סבן דבי: 12 מיליון שקל לפחות

קריאות: - - -     

דוד ביטן: עזוב את הקרקע

סוזן סבן דבי: מכשור והקמה של מכון, למעלה מ-12 מיליון לפחות, וגם עכשיו מכונים, בשביל להתקיים עוד ולזכות ב-16 שנה של הקיצוב, היו צריכים להשקיע מכיסם מיליוני שקלים בשביל להיראות מכון ולא פחון, בשביל שתהיה נראות אחידה

דוד ביטן: 12 מיליון השקעה של המכשור

אבנר פלור: לא מכשור

אבנר פלור:  הכול כולל

סוזן סבן דבי: הקמה

סוזן סבן דבי:  מכון חדש

דוד ביטן: עזוב את הקרקע, אמרתי בלי הקרקע

אייל ברכה: הבנייה עצמה

סוזן סבן דבי: הבנייה עצמה יקרה

אבנר פלור: מרבית המכונים כבר הגיעו לזה

דוד ביטן: 	בכמה שנים אתה מחזיר את התשואה?     

אבנר פלור: אותו חשבון שעשינו עם 15, 16, 17, בחישובים שעשינו, אז תלוי באזור

דוד ביטן: הוא צריך גם להרוויח

סוזן סבן דבי: שמונה שנים בממוצע

יניב גלנצר: זה אומר שזמן שאני פותח, רק אז אני מחזיר את כל ההשקעה

רז נזרי: אבנר, זה עניין משפטי, חבל שתיכנסו לזה

רז נזרי:  גם כתבנו עליו

דוד ביטן: אתה קונה עכשיו שטח, בונה בניין משרדי, אתה עושה חישוב כמה שנים אתה מחזיר את ההשקעה

דוד ביטן:  בדרך כלל החישוב זה ל-10, 12 שנים, ומי שעושה את זה בפחות, הוא מרוויח

אייל ברכה: אדוני היושב-ראש, אתה צודק במאה אחוז

אייל ברכה:  יתרה מכך, מכוני הרישוי הקיימים – גם המכון שלנו בטירת כרמל ומכונים אחרים, גם ברמלה עכשיו שיפצו את המכון – השקיעו מיליונים כדי לעמוד בדרישות של אבנר ורפי

אייל ברכה:  יכול להיות שיש חלק מהמכונים שלא הגישו את כל הניירת כמו שצריך – רפי אמר לי את זה – נגיש מסודר את הניירת

אייל ברכה:  רוב המכונים שיפצו ושדרגו

אייל ברכה:       איגוד מכוני הרישוי לוקח על עצמו לדבר עם כל המכונים, לאסוף את הניירת ולהגיש בצורה מרוכזת למשרד התחבורה

דוד ביטן: אבנר, כמה מוסכים? הרי אני מבין שצריך מכשור מיוחד

אבנר פלור: נכון

דוד ביטן: עכשיו העברת את זה למוסכים

דוד ביטן:  כמה מוסכים עומדים?     

שלום דנינו: שיכולים לעמוד, פוטנציאלית

דוד ביטן: הרי ברור שמוסך שמטפל בפחחות לא יכול לעשות את זה

אבנר פלור: נכון

אבנר פלור:  לא כל מאה אחוז המוסכים מכל המקצועות יוכלו לפתוח

דוד ביטן: אז כמה מוסכים מורשים של החברות הגדולות?     

אבנר פלור: אני אגיד – שלא יתפסו אותי במילה, לא בדקתי את זה עדיין כי אנחנו בתהליך של בדיקה – יכול להיות, ותקן אותי רונן אם אני טועה, יכול להיות שלמעלה מ-600 מוסכים יכולים לעמוד בזה

דוד ביטן: שיכולים לעשות את העבודה הזאת?     

אבנר פלור: מבחינת השטח

דוד ביטן: המוסכים, יש להם שם השקעות גדולות במכשור

רז נזרי: אתם תיכנסו לבעיה משפטית אחרת, אגב

רז נזרי:  למה אלה כן ואלה לא? זו בעיה משפטית אחרת שהצבענו עליה

סוזן סבן דבי: יש פה פגיעה בתחרות

רז נזרי: יגידו לכם 4,000 המוסכים האחרים למה הם כן ולמה אנחנו לא

אבנר פלור: רז, אני לא נכנס כרגע

דוד ביטן: אם אין להם את המכשור, אז איך אתה רוצה שהם יעשו?      

אבנר פלור: אני מאוד זהיר, ואמרתי, כבוד היושב-ראש

אבנר פלור:  מה שחשוב בתהליך עצמו – אתה נכנסת טיפה מאוחר אבל אמרתי שאנחנו בהכנת מתווה, בגיבוש מסוים של מתווה שאנחנו נציג אותו ונצא לשימוע ציבורי, כמו שאתה מכיר ויודע

אבנר פלור:  זה לא שאנחנו עושים משהו בלי שקיפות מלאה

אבנר פלור:  תהיה שקיפות מלאה ונבוא עם הנתונים, נבוא עם המידע, אם היושב-ראש ירצה מידעים נוספים

רז נזרי: רק שאלה, אבנר

רז נזרי:  אם מבחינתכם התכלית היא באמת לשפר, אם אתם מגיעים לאותה תוצאה דרך עוד מכונים – לא 67 – עוד שעות, עוד מוסכים, אתה מסכים איתי שזה פותר את הבעיה שאתם רוצים לפתור בלי להגיע לסיכונים אחרים? אם אתם מגיעים לתוצאה שאתם רוצים – שהיא מוצדקת, אני מבין, להרחיב את השירות לאזרח – אתם מגיעים לתוצאה הזאת באמצעות הקמת מכונים חדשים, לא 67, אתה מסכים שזו דרך המלך?     

דוד ביטן: הוא יגיד את זה בסוף, הוא אמר

רז נזרי: זה מה שאנחנו מנסים לשכנע

שלום דנינו: זאת הייתה המסקנה הראשונה עוד בתחילת הדיון, באמת מה שאתה אומר

רז נזרי: בגלל זה אנחנו רוצים לשכנע

שלום דנינו: העניין העקרוני מקובל על כולם

שלום דנינו:  יש פה מצוקה של צפיפות ולחץ

דוד ביטן: אפשר לפתור את הבעיה של המצוקה והשירות לאזרח

רז נזרי: בדיוק, ולא דרך יצירת סיכונים חדשים

דוד ביטן: אבל בתנאי שזה אפשרי לעשות את זה באופן מהיר

דוד ביטן:  עוד עשר שנים זה לא בא בחשבון

רז נזרי: נכון

דוד ביטן: זה הכול

דוד ביטן:  אם יהיה פתרון מניח את הדעת, אני מאמין שמשרד התחבורה לא יתעקש על זה כי הבעיה שרוצים לפתור היא בעיה קיימת שנוצרה

דוד ביטן:  אני מקבל את הטיעון שזה בעייתי, לכן כולם צריכים לשתף פעולה לפתור את הבעיה גם אם מפסידים משהו כי בין זה לבין להפסיד את הכול – ואני אומר לכם כבר שאם המוסכים יעשו את זה, אתם בבעיה

סוזן סבן דבי: נכון

דוד ביטן: על זה אין ויכוח בכלל

סוזן סבן דבי: יושב-ראש הוועדה, הבעיה היא אך ורק בינואר כי אנשים רוצים להרוויח את השנתון אז הם מחכים לינואר בשביל להוציא רכב חדש

דוד ביטן: יכול להיות

סוזן סבן דבי: בלחיצת כפתור משרד התחבורה מרווח את זה ואנחנו עושים טסטים

דוד ביטן: הנושא של ריווח, לדעתי זה דבר שכן צריך לבדוק אותו

אייל ברכה: ביזור

שלום דנינו: זה רעיון מצוין

דוד ביטן: רעיון מצוין

דוד ביטן:  משרד התחבורה לדעתי יבדוק את זה ואם זה נותן פתרון אז תלכו על זה

אבנר פלור: רשמתי

מיכאל בן-ארי: אם אפשר להוסיף משפט לגבי הריווח, מניסיון אישי

מיכאל בן-ארי:  34 שנים עבדתי כמהנדס הרכב הראשי של אגד

מיכאל בן-ארי:  אגד מאז ומתמיד הייתה קונה אוטובוסים כל שנה

דוד ביטן: לפי חודשים?     

מיכאל בן-ארי: הם היו נכנסים בתוך חודש, ואוטומטית

אבנר פלור: אגד עושים טסטים לעצמם

דוד ביטן: יש להם את המוסכים שלהם

מיכאל בן-ארי: בתיאום עם משרד התחבורה, עם אגף הרישוי, ריווחנו את הטסטים לכל השנה

דוד ביטן: מי עוד רוצה לדבר?     

שבת ברכה: אדוני היושב-ראש, חבר הכנסת דנינו, בוקר טוב

שבת ברכה:  שמי שבי ברכה, אני בעל מכון טכנו טסט בצפון

שבת ברכה:  אני רוצה קודם כול להבהיר שאנחנו, רשת טכנו טסט, עובדת בשיטה של דרייב אין דרייב אאוט

שבת ברכה:  מה הכוונה? אנחנו עובדים מ-7:00 עד 19:00 – שימו לב, הרחבנו את השעות – ואנחנו עובדים בשיטה שלא יורדים מהרכב

שבת ברכה:  פשוט הנהג מגיע, נרשם, עושה את המסלול, מקבל את הניירת ויוצא החוצה

שבת ברכה:       הדרך הזאת מקצרת מאוד את הזמן וגם עושה שירות נכון ללקוח

שבת ברכה:  זה עולה יותר, יותר עובדים, יותר כוח אדם, אבל בסופו של יום אתם שומעים שזה הופך להיות חוויה נעימה

שבת ברכה:       אנחנו רואים נשים שמגיעות, שעורכות קניות ומגיעות אלינו יחד עם הטסט ואנחנו ממש רואים את זה, זאת תופעה שהולכת ומתגברת

שבת ברכה:  לכן, אני לא רואה בעיה אם אנחנו יודעים לפתור אותה בצורה נכונה

שבת ברכה:  זאת דרך אחת

שבת ברכה:       קחו בחשבון גם שעם כניסת הרכבים החשמליים כמובן שלא נצטרך לבדוק את בעיית זיהום האוויר כך שכל ההליך הזה גם יתקצר, ובסופו של יום בניתם מערכת נהדרת, משרד התחבורה

שבת ברכה:  אני חייב לכבד אתכם ממש ולכבד אתכם מאוד

שבת ברכה:  אתם עושים דברים מאוד יפים, מאוד רציניים, ובניתם מערכת מעולה של בקרה וסדר במכוני הרישוי ואנחנו עובדים תחתכם מאוד מאוד נעים ומאוד מאוד נחמד

שבת ברכה:  אתם בעלי מקצוע מעולים ואנחנו ממש נהנים כל פעם שאתם פונים אלינו ומבקרים אותנו

שבת ברכה:  אני כבר 50 שנה בתחום ולא ראיתי מעידה אחת שלכם, רק דברים טובים

שבת ברכה:  תודה רבה

דוד ביטן: עוד מישהו רוצה להתייחס? אתה מאיגוד לשכות המסחר

דוד ביטן:  במה אתה קשור לזה?     

נמרוד הגלילי: אני מייצג את חברות הליסינג

שלום דנינו: עכשיו הגענו לסוגיה

דוד ביטן: זה רוב המכוניות במדינה היום

נמרוד הגלילי: לא, אפילו לא 300,000

נמרוד הגלילי:  נמרוד הגלילי, ארגון חברות הליסינג בלשכת המסחר

נמרוד הגלילי:  המתווה לא פורסם אז קשה להתייחס, אבל מה שבטוח, שחייבים להגדיל את כמות הנקודות, המכונים או מקומות אחרים שבהם ניתן לבצע מבחני כשירות על מנת שזה יזרום ויתבצע בצורה מהירה יותר

נמרוד הגלילי:      אני לא חושב שצריך לפסול אפשרות שבה מוסכים יוכלו לקבל אישור לבצע מבחני כשירות, מוסכים שעומדים בסטנדרטים שמשרד התחבורה יקבע אם הם עומדים בסטנדרטים, הוא יפקח עליהם, אז אני לא פוסל את האפשרות הזאת

דוד ביטן: ומה עם ניגוד העניינים? אין ניגוד עניינים?     

נמרוד הגלילי: אני חושב שאם יש פיקוח, אז לא צריך לחשוש מניגוד עניינים

דוד ביטן: אתה יודע, בשביל לפתור את ניגוד העניינים, מוסך שעושה את הבדיקה, הוא לא יעשה את התיקון

דוד ביטן:  מישהו אחר יעשה את התיקון, בעיר אחרת

דוד ביטן:  זה יכול אולי לפתור את ניגוד העניינים פה

ניסים ואטורי: זה הלכת הסבירות של המוסכים

נמרוד הגלילי: אני לא ראיתי את המתווה, המתווה לא פורסם אז קשה להתייחס

נמרוד הגלילי:       ברשותך, עוד נקודה שאולי לא קשורה לדיון הזה אבל היא גם תקל על כמות המבחנים, זה מתווה נוסף שמשרד התחבורה בוחן כבר לאורך זמן, וזה הפחתת תדירות מבחני הרישוי

נמרוד הגלילי:  במקום שזה יתבצע כל שנה, לרווח את זה לפעם בשנתיים

סוזן סבן דבי: חס וחלילה

שלום דנינו: הקטנת את ההכנסות עכשיו ב-50%

סוזן סבן דבי: אני רוצה להגיד לכם שב-1 בינואר 2016 ישראל כץ הוציא תקנה חדשה שרכב חדש פטור שלוש שנים

סוזן סבן דבי:  הרכבים שאנחנו רואים אחרי השלוש שנים – עם צמיגים חלקים, מסוכנים – הקהל הישראלי, אם אין לו חרב על הראש לבצע טסט, אוי ואבוי, הם לא הולכים למוסך ולא מטפלים באוטו

נמרוד הגלילי: כבוד היושב-ראש, אני לא הפרעתי

דוד ביטן: אנחנו בדרך לסיכום הישיבה

דוד ביטן:  אני רוצה לשמוע את המוסכים

נמרוד הגלילי: אני חושב שמשרד התחבורה, יש לו את הנתונים וניתן לבחון אפשרות להפחתת התדירות כמו שקיים באירופה

נמרוד הגלילי:  באירופה זה לא מתבצע כל שנה

קריאות: לא נכון

נמרוד הגלילי: אני חושב שזה דבר שיכול מאוד לסייע

דוד ביטן: לסייע כן, אבל מה עם הבטיחות?      

נמרוד הגלילי: מדובר על רכבים חדשים שלא דורשים את הבדיקה הזאת כל שנה

זהר בדארנה: אדוני היושב-ראש, קוראים לי זהר בדארנה, אני בעלים של מכון רישוי בסכנין והכנתי הרבה דברים להגיד בפני הוועדה המכובדת אבל בשל אילוצי זמן אני אקצר

דוד ביטן: שתי דקות

זהר בדארנה: אני אגיד דבר אחד לידידי אבנר פלור ולרפי אלישע

זהר בדארנה:  אפשר לפתור את הבעיה, אני בעד, אחרי ששמעתי אותך מדבר על העניין של לתת שירות נאות לציבור הנהגים במדינת ישראל, וזה דבר טוב ומבורך, וכל הכבוד לך על הרעיון הזה

זהר בדארנה:      אפשר לפתור את הבעיה בדבר קל

זהר בדארנה:  השיטה של היום היא שיטה מאוד טובה, רק אתם מקשים בתוך המכרז כשאתם מבקשים להקים מכון רישוי בתוך גוש וחלקה שמציעים במכרז ואחר כך אי אפשר לשנות, זה מקשה על אנשים להקים מכוני רישוי

זהר בדארנה:  תבטלו את הסעיף הזה, תפרסמו עוד 2,000 מכרזים ויהיו הרבה מכרזים, תשאירו את השיטה כמו שהיא עובדת היום – מכון רישוי לא בתוך מוסך, ומוסך לא בתוך מכון רישוי

זהר בדארנה:       בתוך המכרז היום מחייבים לרשום גוש וחלקה ואי אפשר אחר כך לשנות, מחייבים שטח מינימלי של 2,500 מטר

קריאה: 1,900

זהר בדארנה: היה 2,500, היום 1,900

זהר בדארנה:  תשאיר, תיקח ערבות בנקאית של מיליון שקל

זהר בדארנה:  ההצעה שלי להשאיר את המכרזים, זה דבר טוב, זה דבר מבורך

זהר בדארנה:  תרבו במכרזים, תעשו בכל כפר, בכל עיר מכרזים, רק תשנו את הסעיף הזה של גוש וחלקה כי יש בעיית אדמות, יש בעיית קרקעות במדינת ישראל

דוד ביטן: בהצעת המכרז אתה מביא להם איפה זה יהיה גם

זהר בדארנה: לא

דוד ביטן: אז מה זה גוש וחלקה?     

זהר בדארנה: לא

זהר בדארנה:  אם נגיד יחליטו שבחיפה צריכים להקים עוד עשרה מכוני רישוי

דוד ביטן: אבל מה זאת אומרת במכרז גוש וחלקה?     

זהר בדארנה: בתוך המכרז יש גוש וחלקה

זהר בדארנה:  תגיד בחיפה אבל לא צריך לחייב גוש וחלקה

זהר בדארנה:  זה העניין, ככה שיהיה אפשר להקים עוד יותר מכוני רישוי, להקל בתוך המכרז בסעיף הזה

דוד ביטן: מה הנושא הזה? אתם מחייבים במכרז מיקום ספציפי?     

רפי אלישע: מאז ומתמיד מחייבים מיקום ספציפי, אזור תעשייה, וגם אותו מציע צריך להביא אישור עקרוני שלא יקים את המכון באזור מגורים או באזור אחר

דוד ביטן: זה ברור, אבל למה לא לעשות את זה הפוך? הוא זכה באופציה להקים מכון רישוי ואז הוא מביא לכם לאישור את הקרקע שבה הוא רוצה להקים

שלום דנינו: לא, זה בעייתי

שלום דנינו:  מה שהם אומרים – בוא תראה לנו שיש לך קרקע, ניתן לך אישור ותתחיל לעבוד

רפי אלישע: בהחלט

רפי אלישע:  ואז בודקים אם הקרקע מתאימה

זהר בדארנה: אדוני המכובד, סליחה שאני קוטע אותך

זהר בדארנה:  אם לא תביא קרקע, לא יהיה לך מכון רישוי

שלום דנינו: זה מה שהם מבקשים

רפי אלישע: אחרת יגישו בקשות פיקטיביות

זהר בדארנה: לא, הם מבקשים ספציפי גוש וחלקה ואחר כך אתה לא יכול לשנות גוש וחלקה

שלום דנינו: סליחה, יש לך איזה קרקע שהיא לא גוש וחלקה?      

זהר בדארנה: אבל אתה חייב להקים את המכון בתוך הגוש והחלקה שהצעת בתוך המכרז, ואחר כך אם אתה מוצא שטח שהוא יותר טוב אתה לא יכול להחליף

דוד ביטן: אין לך אישור, אז מה אתה עושה?      

שלום דנינו: דוד, כשהם מפיצים מכרז ויש אנשים שניגשים, הם צריכים לבוא עם זכויות על הקרקע

רפי אלישע: בהחלט

שלום דנינו: או שהוא משכיר אותה או שהוא קנה אותה או שהוא בעלים שלה

זהר בדארנה: זה בסדר, לא חולקים על זה אבל מחייבים בתוך הגוש והחלקה ואחר כך אם אתה מוצא שטח שהוא יותר טוב שיכול לענות על הצרכים - - -     

שלום דנינו: אז למה אתה לא מביא את השטח היותר טוב מייד? צריך לחכות שאתה תחפש קרקע?     

זהר בדארנה: בעיית הבירוקרטיה במדינת ישראל, שלא מקבלים רישיונות בנייה, לוקח חמש-שש שנים

שלום דנינו: זו בדיוק הסיבה שהם מבקשים גוש וחלקה

זהר בדארנה: יש קשר, שתאפשרו חופש תנועה יותר

שלום דנינו: משרד התחבורה נוהג נכון

דוד ביטן: רונן, לך יש מכון רישוי?      

שמעון סולומון: לא

שמעון סולומון:  איגוד לשכות המסחר

קריאות: - - -     

דוד ביטן: מוסכים

דוד ביטן:  אי אפשר ככה, אנחנו לפי קבוצות תחרותיות? אני לא מבין את זה

שלום דנינו: בואו נשמע את המוסכים

דוד ביטן: אני רוצה לשמוע את המוסכים

רונן לוי: קודם כול, הערת אגב

רונן לוי:  לא אהבנו בכלל את הקמפיין שהם עושים עכשיו נגד המוסכים, יש הרבה לשון הרע בכמה דברים שאתם הפצתם, זה לא תקין

רונן לוי:  אני חושב שגם אם אתם עושים קמפיין שהוא בעד לא לעשות שינוי, רפורמה, לא צריך להשמיץ ציבור שלם

רונן לוי:  יש אצלנו 5,000 עוסקים, אין שום סיבה שתגידו, וגם אתה, ש-3,000 גנבים, 2,000, אתם לא מכירים אותם

רונן לוי:  אל תעשו את זה כי אני לא רוצה להיכנס לעניינים של לשון הרע

רונן לוי:  יש פה אנשים מביניכם שעשו את זה וכבר החבר'ה שלי רוצים לתבוע אתכם, חלק מכם שהפיצו כל מיני דברי בלע

רונן לוי:  בבקשה, תעשו את המלחמות שלכם בכבוד, אל תשמיצו אנשים סתם

רונן לוי:  זו ככה הערת אגב לכולכם שיושבים פה

קריאה: קיבלנו

רונן לוי: זה לא בסדר, זה לא יפה, זה לא תקין – מי שאתם לא מכירים

רונן לוי:  יש לכם משהו ספציפי, בבקשה

רונן לוי:       שנית, יש בעיה, אי אפשר להכחיש אותה ואי אפשר לטמון את הראש בחול, יש בעיה של פקקים

רונן לוי:  ברחובות למשל, כל מי שנמצא סביב מכון הרישוי לא יכול לפתוח את העסק, המוסכים

רונן לוי:  יש תורים, והמוסכים שנמצאים ליד לא יכולים להכניס לקוחות

רונן לוי:  אי אפשר להכחיש ומשרד התחבורה צריך לפתור את הבעיה הזאת

רונן לוי:  אנחנו רואים אותו קודם כול כאשם בבעיה הזו כי עסקים שהם ליד עסק – נגיד ברחוב קטן צר, ברחובות למשל, יש שם מכון רישוי אחד, כל העסקים סביבו לא יכולים לקבל קליינטים

רונן לוי:  זה לא הגיוני

רונן לוי:       את הבעיה הזאת צריך לפתור מייד, את הבעיות של התורים

רונן לוי:  יש עומסים וזה עושה גם לנו בעיה

רונן לוי:  אנחנו, חלק מהפעילות של המוסכים זה שאנחנו מקבלים לקוחות ועושים להם את הטסטים

רונן לוי:  אנחנו גם לא יכולים להוציא אנשים לשלוש שעות לעמוד בתור, להוציא עובד שיעמוד שלוש שעות בתור בשביל לעשות טסט ללקוח שאנחנו תיקנו לו את האוטו ואנחנו רוצים לתת לו את השירות

רונן לוי:       בעיית הלחץ היום והפקקים במכונים חייבת להיפתר מהר, ויש כמה פתרונות

רונן לוי:  אנחנו לא ששים לקחת

רונן לוי:  מצד שני, יש בעיה מאוד גדולה שאתם חוסמים את האנשים החדשים שייכנסו לעולם הזה

רונן לוי:  בעניין של הטסטים, כל פעם שנכנסים אנשים חדשים, ציבור חדש של אנשים שרוצים להיכנס ולעשות מכוני רישוי, יש בג"צים, כמו שהם אמרו, אנחנו מכירים את הבעיה הזאת

רונן לוי:  אנחנו עד היום לא התערבנו בזה אבל צריכים לפתוח את המקום הזה

רונן לוי:  אתם לא חונטה סגורה, שבעלי מוסכים או אחרים, או קבלנים, יזמים, רוצים לפתוח מכוני רישוי, לא מצליחים כי ישר מתנפלים עליהם

רונן לוי:  זה לא בעלות אלוהית

שבת ברכה: אני לא מכיר את זה

שבת ברכה:  אני לא מכיר את זה, וקיבלת הבטחה

רונן לוי: אני מכיר הרבה חבר'ה שלי שרצו - - -     

שבת ברכה: קיבלת הבטחה

רונן לוי: אתה מפריע לי

דוד ביטן: שבי, זה לא נכון

דוד ביטן:  אומרים במשרד התחבורה, אתם גורמים לזה שהמכרז ייקח הרבה שנים

שלום דנינו: שבי, ולא כל הזמן, חברי איגוד זה האנשים החדשים שלא זוכים, שהם עדיין לא באיגוד שלכם

שלום דנינו:  גם זה יכול לקרות

דוד ביטן: לא יהיה מצב שאתם תמנעו הקמת מכונים אחרים משיקולים, לא יודע איזה

קריאה: חד-משמעי, אישרנו את זה

רונן לוי: אמרו לי מכונים, אם אתם תיכנסו עכשיו להיות במכוני רישוי, אנחנו נפתח מוסכים

רונן לוי:  וולקאם

רונן לוי:  אחי, אנחנו בעולם תחרותי, אנחנו לא במדינת עולם שלישי, אבל אתם גם צריכים להיות כאלה, להגיד וולקאם וכשאנשים רוצים להיכנס לפתוח, לעשות

דוד ביטן: רונן, אתה סיימת?      

רונן לוי: לא

רונן לוי:  אנחנו בדיון

דוד ביטן: אני ב-10:30 מסיים את הדיון, אז קדימה

רונן לוי: קודם כול, אפשר להרחיב את המסלולים לדעתי במכונים הקיימים ולהוציא את העסקים משם

רונן לוי:  יש מוסכי בדיקה, קנייה ומכירה, שיוציאו אותם למקום אחר ויפתחו באותם מקומות – לא יודע למה משרד התחבורה נתן להם את זה מראש

דוד ביטן: זה לא פתרון היום

רונן לוי: למה זה לא פתרון? זה יכפיל את המקום

דוד ביטן: להעביר אותם למקום אחר זה ייקח שנים

רונן לוי: זה לא מה שאמרתי

רונן לוי:  אמרתי שיש להם עסקים בתוך מכוני הרישוי

רונן לוי:  יש להם בפנים מכוני בדיקה וקנייה שזה בכלל לא קשור, יש להם פרונטים

דוד ביטן: הם עושים את העבודה של המוסכים גם?      

רונן לוי: ודאי

רונן לוי:  שיוציאו את זה משם

רונן לוי:  תן לו זיכיון לעשות טסטים

רונן לוי:  מה אתה נותן לו גם זיכיון לעשות עסקים בתוך מכון הרישוי? עכשיו במצב הנוכחי, שיעשו את העסקים, אין לנו שום בעיה

שבת ברכה: זה במקום לטרטר את הלקוח

רונן לוי: אבל הוא בא יום שלם לעשות טסט, שבי

רונן לוי:  זה ניגוד עניינים מובנה

רונן לוי:  אתם מדברים על ניגוד עניינים

סוזן סבן דבי: המכונים היום ריקים

קריאה: רק בינואר יש תורים

דוד ביטן: אתם מצד אחד רוצים שהמוסכים לא יעבדו במקומכם, אתם גם לא צריכים לעבוד במקומם

אור בן דוד: אסור לנו לבצע שום תיקון

דוד ביטן: רבותיי

דוד ביטן:  לשכת המסחר, יש לך דקה

דוד ביטן:  אין עוד מישהו מלשכת המסחר

דוד ביטן:  אני מקווה שאתם לא עשרה ארגונים

נמרוד הגלילי: כל אחד מייצג גורמים אחרים

שמעון סולומון: אני אקצר, רוב הדברים נאמרו

שמעון סולומון:  אני חושב שהפתרון שהציע רז נזרי הוא הפתרון הכי טוב, זה באמת הידברות יחד עם משרד התחבורה

שמעון סולומון:  אני מסכים שנשב עם אבנר פלור ונדבר כי יכול להיות שבאמת הפתרון הוא איפשהו באמצע בין לרווח את מועדי הטסטים, לפתוח עוד מסלולים, יכול להיות שצריכים את ה-20 או כמה שצריך מכונים חדשים

שמעון סולומון:  אפשר לשבת ולדבר ולמצוא את הפתרון

דוד ביטן: אבנר, לפני שאתה מדבר

אבנר פלור: אתה מסכם?     

דוד ביטן: לא מסכם

דוד ביטן:  אני אומר לפני שאתה מתייחס

דוד ביטן:  מי את?      

אילנה מזרחי: אילנה מזרחי, הלשכה המשפטית ברשות להגנת הצרכן

אילנה מזרחי:  אני לא אחזור על דברים שנאמרו, אני רוצה לחדד כמה נקודות

אילנה מזרחי:       עסקאות בתחום הרכב הן עסקאות מורכבות ויקרות מטבען

אילנה מזרחי:  פערי המידע האינהרנטיים שאנחנו פוגשים בין הצרכן לעוסק מתחדדים בייחוד בתחום הרכב, כשלצרכן אין באמת יכולת, אין לו ידע מקצועי, הוא לא יכול להבין לבד מה מצב הרכב, מה התיקון הנדרש, מה התיקון שביצעו בפועל, וזה נותן לניגוד העניינים הרבה יותר משמעות

אילנה מזרחי:       דובר כאן על ההחרפה ביוקר המחיה כתוצאה מביצוע רפורמה כזאת

אילנה מזרחי:  יש למטבע הזה צד נוסף כי כמו שיש חשש שיבוצעו תיקונים שלא לצורך כתנאי למתן הרישוי, יש חשש שיוסתרו פגמים בתיקונים שבוצעו על ידי אותם מוסכים

דוד ביטן: גם לגבי בטיחות מהצד השני

דוד ביטן:  זה לא יוקר מחיה

אילנה מזרחי: נכון, הצד השני זה הבטיחות, ואז הצרכן נפגע בשני מישורים, גם בהיבט הכספי וגם בהיבט הבטיחות

אילנה מזרחי:       מלבד האופציות שדוברו כאן אפשר אולי לנסות להקל גם באמצעות הכנסה של אמצעים דיגיטליים לתוך המערכות האלה – זימון תור מראש, הודעה על תורים, דברים שאפשר לחשוב עליהם גם בכיוון הזה

אילנה מזרחי:       אנחנו כמובן עומדים לרשות משרד התחבורה בתהליך ונשמח להשתתף ולשמור על ההיבט הצרכני

דוד ביטן: מאה אחוז

דוד ביטן:  תודה

דוד ביטן:  אבנר, אני מתייחס גם למכונים וגם למוסכים, שהם יעשו את העבודה שלהם נאמנה

דוד ביטן:  אנחנו לא מדברים עכשיו על מצב שכל אחד יעשה פוילישטיק על מנת להרוויח עוד כסף, אבל יש גם דברים כאלה

דוד ביטן:      בגדול, יש ניגוד עניינים מובנה בהצעה שלכם אבל אני מבין את השיקולים של העומס, של הצורך לפתור את הבעיה כרגע, שאין מספיק מכונים

דוד ביטן:  אין ספק בכלל

דוד ביטן:  זה מה שאני מבין, שאין מספיק

דוד ביטן:      אני חושב שאתם לא צריכים להתנגד לזה שיש בעיה מובנית בטיעון שלכם, אבל על מנת לראות איך אפשר לפתור – גם אם עכשיו נעשה את התוכנית שלכם, עדיין תהיה בעיה זמנית כי עד שהמוסכים יוכלו לעשות את זה ולעשות את המכשור הנכון, הבעיה הזמנית קיימת בכל מקרה

דוד ביטן:       מה שאני מציע, אנחנו נקבל את מה שנזרי אמר

דוד ביטן:  תקיימו איתם ישיבה אחת, שתיים, שבו על העניין הזה

דוד ביטן:  הם צריכים לשתף פעולה אתכם, אתם צריכים להציג פתרונות

דוד ביטן:  באיזה מובן? אחד, איפה אתם רוצים להקים כרגע מכונים במהירות

דוד ביטן:  אני חושב שגם מרכז השלטון המקומי צריך להיות בעניין הזה וגם הם צריכים לתרום את החלק שלהם לצורך העניין, להכניס אותם לישיבה, להביא גם אותם לישיבות האלה

דוד ביטן:       אני מקבל את הטיעון של ריווח הבדיקות, זה פותר המון בעיות, גם הוספת מסלולים איפה שזה אפשרי, לא איפה שזה יוצר בעיה בשטח באופן כזה שהוספת המסלול יוצרת בעיה אחרת

דוד ביטן:  צריכים גם את זה לפתור

דוד ביטן:       את כל זה תעשו בישיבה מסודרת ואנחנו נקיים פה ישיבה בעוד שלושה חודשים

דוד ביטן:  אנחנו נעזור

דוד ביטן:  באיזה מובן נעזור? גם לדבר עם ביבס לגבי השלטון המקומי, ברור שצריך לפתור את הבעיה הזאת מול השלטון המקומי

דוד ביטן:  לא יכול להיות מצב שלוקח ארבע שנים להקים מכון, זה לא הגיוני

דוד ביטן:  מכון זה מבנה שצריך להקים אותו בשנה לכל היותר, אין פה הרבה סיפורים

דוד ביטן:  יש בעיה בערים הגדולות

סוזן סבן דבי: תל אביב

דוד ביטן: בערים הגדולות שטח הקרקע הוא יקר וזאת בעיה

דוד ביטן:  יכול להיות שצריך פתרון אמצע, שבערים הגדולות יאפשרו במידה מסוימת למוסכים מיוחדים כן לעשות את הבדיקות האלה כי שם הקמת מכון זה מאוד מאוד יקר, לעומת דימונה, מעלה אדומים וכולי, ששם השטח יותר זול, אבל את כל זה אני משאיר לכם בשיחות ביניכם

דוד ביטן:       זה צריך להיות פתרון מקובל על שני הצדדים כי אתה צריך להבין

דוד ביטן:  אתם תעשו את התוכנית הזאת, אתם תקבלו תביעות במיליונים

דוד ביטן:  אני לא יודע למה המדינה פה לא מעורבת, משרד המשפטים, משרד האוצר

דוד ביטן:  יהיו פה תביעות כי אנשים השקיעו ויש להם ציפיות רווח

דוד ביטן:  צריך לשבת ולעשות את זה בצורה הוגנת גם כדי לפתור את הבעיה של העומס וגם כדי למנוע נזקים בעתיד

דוד ביטן:  אם זה מקובל עליך אז תשב איתם ובעוד חודשיים-שלושה נקיים עוד פעם ישיבה

מיכאל בן-ארי: ואולי לבדוק מתחילת שנה הבאה כבר לעשות את הריווח

סוזן סבן דבי: ממחר

דוד ביטן: אתה רוצה לנהל את הישיבה איתם עכשיו? זה שאתה מהנדס תחבורה זה לא אומר שאתה יכול לדבר מתי שאתה רוצה

אבנר פלור: האמת שאני אמרתי לך, אדוני היושב-ראש – אף פעם לא השתמשתי בזה – אז גם אני מהנדס רכב

דוד ביטן: אמרת לי את זה היום, כן

אבנר פלור: אי אפשר לזלזל במקצועיות שלי ושל אנשי המשרד שמקבלים החלטות כאלה

דוד ביטן: לא, לא מזלזלים

אבנר פלור: רק מה שעלה פה

אבנר פלור:  ואני חוזר ואומר, אנחנו מרשיינים המון המון גופים, המון המון עסקים, גם מוסכים, גם בתי ספר לנהיגה, גם מכונים, כולם מבחינתנו עושים את מלאכתם נאמנה ועובדים לפי הכללים, לפי הדרישות, וחס ושלום אין לנו שום דבר נגד אף אחד, וחשוב שגם ביניהם הם יעבדו

אבנר פלור:      כמה דברים חשובים ואני אגיד מה בסוף

אבנר פלור:  מבחינת הנתונים והמידע שיש לנו, אנחנו בדקנו, יש לנו היום כמו שאמרנו 67 מכוני רישוי פעילים, יש חמישה מוסכי רישוי שמבצעים טסטים לציבור הרחב – נכון שזה בתנאים ובדרישות מסוימות – יש תשעה מוסכים שמבצעים לשירות עצמי, כמו אגד ודן ועוד כאלה חברות

אבנר פלור:  יש למעלה מ-55 מוסכי רישוי שמבצעים לטרקטורים, כלומר המנגנון הזה קיים, זה לא שהוא לא קיים

אבנר פלור:      שנית, גם באירופה וגם במדינות מתקדמות יש מקומות שבהם או שלא מבצעים בכלל טסטים – יש כאלה מדינות שלא עושות טסטים, הוא מגיע לרישוי בארצות הברית או באירופה –  אבל יש כאלה מדינות שעושים גם במוסכים

אבנר פלור:  נכון שיש כל מיני מנגנונים ונכון שיש כל מיני טכנולוגיות, ולא הייתה שום כוונה במתווה שאנחנו כרגע עובדים עליו – ואני משיב לך גם, אדוני היושב-ראש, שעדיין לא ישבנו עם הגורמים בתוך הממשלה כי עדיין לא גיבשנו את המתווה וגם לא איתם – אז אנחנו נגבש את המתווה ואז אנחנו נשב איתם

דוד ביטן: אבל אולי לא נצטרך את המתווה הזה

דוד ביטן:  אם אתה פותר את הבעיה, אז אין בעיה

אבנר פלור: כמו שנאמר כאן, כל התהליכים לוקחים זמן, גם התהליך הזה, ואני רווי

אבנר פלור:  עשר שנים אני מנהל מינהל תנועה – אפילו יותר מעשר שנים – ואני בקשר עם האיגוד, עם המכונים ועם כולם

אבנר פלור:  מה שאתה מסכם עם האיגוד, לא תמיד כל המכונים מקבלים ויש פה המון הוכחות והמון עובדות

אבנר פלור:  זאת אומרת, יכול להיות שיצהירו פה הצהרות, יכול להיות שיגידו

דוד ביטן: לא, אבל אמרתי

דוד ביטן:  אם המכונים - - -     

אבנר פלור: סיכמו איתי המון דברים

אבנר פלור:  הבעיה שהמכונים בסוף לא כפופים - - -     

דוד ביטן: אבנר, הנה אני אומר לך

דוד ביטן:  אם המכונים יעשו בעיות, אז אנחנו נלך אתכם, לא איתם

דוד ביטן:  זה מה שיהיה

קריאה: לא, אנחנו לא עושים בעיות

אבנר פלור: כמו שאתה מכיר, אדוני היושב-ראש, וגם חבר הכנסת דנינו, כל מתווה וכל דבר יהיה מקצועי ביותר, בלי ניגוד עניינים, בטיחותי ביותר

אבנר פלור:  מה שאני מציע, שאנחנו נקבע איתם פגישה

דוד ביטן: תקבע

דוד ביטן:  תשבו איתם

אבנר פלור: אין בעיה

אבנר פלור:  נשב עם האיגוד

אבנר פלור:  מה שכן חשוב לנו, שנכין את המתווה הזה

אבנר פלור:  אם צריך נבוא ונציג אותו גם כן

דוד ביטן: אני כבר אומר לך, שתדע

אבנר פלור: הבנתי מה אדוני היושב-ראש אומר

דוד ביטן: אנחנו לא נסכים למתווה, אם יש פתרונות אחרים לא נסכים למתווה

דוד ביטן:  אם אין פתרונות, אני אלך איתך למתווה, אבל תנסו למצוא פתרונות, זה הכול

אבנר פלור: בסדר

דוד ביטן: אתה רוצה להגיד משהו, ניסים?     

ניסים ואטורי: באתי מרמת הגולן

ניסים ואטורי:  אדוני היושב-ראש, אני שמח להיות כאן בוועדה שלך אחרי הרבה זמן

ניסים ואטורי:  כמו שדיברנו אתמול אני והיושב-ראש, החלפנו כמה מילים אתמול, אני חושב שצריך לשמור על הציבור מצד אחד, זה אומר גם מהצד הזה וגם מהצד הזה

ניסים ואטורי:  לכן, מה שמציע היושב-ראש, אני חושב שזה ראוי, שתדברו ביניכם, תגיעו להסכמה

ניסים ואטורי:  אני חושב שחשוב לשמור על מכוני הרישוי שהם יעשו את הטסטים, מצד שני גם לא לפגוע במוסכים, אבל הטסטים חייבים להישאר במכונים, צריכה להיות הפרדה כדי שלא יהיה משוא פנים

ניסים ואטורי:  איך אמרתי? הלכת הסבירות מבחינת המוסכים, איפה הוא מחליט שפה זה סביר להחליף או לא סביר להחליף את החלק או יש איזו בעיה שבעצם גורמת להוצאה ללקוח, שהוא משלם, זה יוצר חוסר אמינות

ניסים ואטורי:  בטוח שהלקוח שמשלם את הכסף בסוף לא יהיה שקט עם עצמו שהכול נעשה ביושרה, גם אם זה ישר ובלי לשון הרע, כמו שאמרת

ניסים ואטורי:      ובכל מקרה, גם אם יש ויכוחים, הכוח פה הוא אצל יושב-ראש הוועדה, תמיד תחזרו לפה ואני מקווה שתסתדרו במצב שטוב לציבור

שבת ברכה: אדוני היושב-ראש

דוד ביטן: רק בגלל שאני מכיר אותך אני אתן לך עכשיו, אבל סיימנו את הישיבה

שבת ברכה: תודה

שבת ברכה:  אנחנו עובדים קשה ועושים כל מה שאפשר וצריכים לעשות

שבת ברכה:  אני רוצה רק להבהיר נקודה אחת שמאוד מפריעה לי מבחינה מקצועית

שבת ברכה:  אמר אדוני מטעם הליסינג לעשות הליך של טסט אחת לשנתיים

שבת ברכה:  תקשיב, מה שקורה פה בארץ מבחינת כבישים ותשתיות - - -     

דוד ביטן: לא, לא קיבלנו את הטיעון הזה

שבת ברכה: אני רוצה להבהיר פה נקודה

שבת ברכה:  מה שקורה מבחינת תשתיות בארץ ביחס לאירופה, באירופה זה שני נתיבים, ארבעה-חמישה מסלולים, הכול מרופד

שבת ברכה:  פה בארץ אתה נוסע עם כבישים שבורים, ככה שרמת הבלאי בארץ ביחס לאירופה בין שלוש לארבע – שים לב למה שאני אומר – בין שלוש לארבע, ואני אומר לך מבחינה מקצועית

שבת ברכה:       זאת אומרת, הנושא של הטסט בשנה, אפילו עוד אפשר לקצר אותו ולא שלוש שנים לתת לחדשים אלא מקסימום 37,000 קילומטרים או שנתיים

שבת ברכה:  הם מגיעים אלינו בלי צמיגים, הרוסים לגמרי אחרי שלוש שנים, זה קטסטרופה וזה לא בטיחותי בעליל

שבת ברכה:  תודה רבה

שלום דנינו: משרד התחבורה, יש עבודה על זה? רואים את הנתונים? יש איזה סקר שאתם מבצעים?      

שבת ברכה: כן, יש לנו את הנתונים האלה

שלום דנינו: לא, לא אתם

שלום דנינו:  אני שואל על משרד התחבורה

אבנר פלור: יש

אבנר פלור:  עשינו עבודה, כן

דוד ביטן: תודה רבה, הישיבה הסתיימה

דוד ביטן:  עוד חודשיים – כמה זמן אתם צריכים?      

קריאה: אמרת שלושה אבל אין בעיה

דוד ביטן: שלושה חודשים, טוב

דוד ביטן:  הישיבה נעולה